
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 147 

22 Ιανουάριου 2015 


ΑΠΟΦΑΣΕΙ Σ 

Αριθ. 104/7056 

Εθνικές επιλογές, διοικητικά μέτρα και διαδικασίες 
εφαρμογής των άμεσων ενισχύσεων κατ’ εκτέλεση 
του Καν.(ΕΕ) 1307/2013 και του Καν. (ΕΕ) 1306/2013 
του Ευρωπαϊκού Κοινοβουλίου και του Συμβουλίου. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) της παρ. 2 του αρ. 62 του Ν. 4235/2014 «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων 
β) των άρθρων 13 μέχρι και 29 του Ν. 2637/1998 (Α'200) 
«Σύσταση Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων», 
όπως τροποποιήθηκαν και συμπληρώθηκαν με το άρ¬ 
θρο 4 του Ν. 2732/1999 (ΦΕΚ 154 Α'), το άρθρο 24 του 
Ν. 2945/2001 (ΦΕΚ 223 Α') και το άρθρο 29 παρ. 1-8 του 
Ν. 3147/2003 (ΦΕΚ 135/Α'/03). 

2. Τους Κανονισμούς (ΕΕ): 

α. 1307/2013 του Ευρωπαϊκού Κοινοβουλίου και του 
Συμβουλίου (Ε347/608 της 20.12.2013) «περί θεσπίσεως 
κοινών κανόνων για άμεσες ενισχύσεις στους γεωργούς 
βάσει καθεστώτων στήριξης στο πλαίσιο της Κοινής γε¬ 
ωργικής πολιτικής και για την κατάργηση του Καν. (ΕΚ) 
αριθ. 637/2008 και του Κανονισμού (ΕΚ) αριθ. 73/2009 
του Συμβουλίου», όπως τροποποιημένος ισχύει 
β. 639/2014 κατ’ εξουσιοδότηση Κανονισμού της Επι¬ 
τροπής (Ι_181/1 της 20.06.2014) «για τη συμπλήρωση του 
Καν.(ΕΕ) αριθ. 1307/2013 του Ευρωπαϊκού Κοινοβουλίου 
και του Συμβουλίου περί θεσπίσεως κανόνων για άμεσες 
ενισχύσεις στους γεωργούς βάσει καθεστώτων στήρι¬ 
ξης στο πλαίσιο της κοινής γεωργικής πολιτικής και για 
την τροποποίηση του παραρτήματος X του εν λόγω 
κανονισμού», όπως τροποποιημένος ισχύει 
γ. 641/2014 εκτελεστικού κανονισμού της Επιτροπής 
(1181/74 της 20.06.2014) «για τη θέσπιση κανόνων εφαρ¬ 
μογής του Καν.(ΕΕ) αριθ. 1307/2013 του Ευρωπαϊκού Κοι¬ 


νοβουλίου και του Συμβουλίου περί θεσπίσεως κανόνων 
για άμεσες ενισχύσεις στους γεωργούς βάσει καθε¬ 
στώτων στήριξης στο πλαίσιο της κοινής γεωργικής 
πολιτικής», όπως τροποποιημένος ισχύει 

δ. 1306/2013 του Ευρωπαϊκού Κοινοβουλίου και του 
Συμβουλίου (Ε 347/549 της 20.12.2013) σχετικά με τη 
χρηματοδότηση, τη διαχείριση και την παρακολούθηση 
της κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/1978, (ΕΚ) αριθ. 165/1994, (ΕΚ) 
αριθ. 2799/1998, (ΕΚ) αριθ. 814/2000, (ΕΚ) αριθ. 1290/2005 
και (ΕΚ) αριθ. 485/2008 του Συμβουλίου 

ε. 640/2014 της Επιτροπής (Ε181/48 της 20.06.2014) «για 
τη συμπλήρωση του Καν.(ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης ή ανάκτησης πληρωμών καθώς 
και τις διοικητικές κυρώσεις που εφαρμόζονται στις 
άμεσες ενισχύσεις, τη στήριξη της αγροτικής ανάπτυξης 
και την πολλαπλή συμμόρφωση», όπως τροποποιημένος 
ισχύει 

στ. 809/2014 εκτελεστικού κανονισμού (Ε227/69 της 
31.07.2014) «για τη θέσπιση κανόνων εφαρμογής του 
Καν. (ΕΕ) αριθ. 1306 του Ευρωπαϊκού Κοινοβουλίου και 
του Συμβουλίου όσον αφορά το ολοκληρωμένο σύστημα 
διαχείρισης και ελέγχου, τα μέτρα αγροτικής ανάπτυξης 
και την πολλαπλή συμμόρφωση», όπως τροποποιημένος 
ισχύει 

ζ. 1303/2013 του Ευρωπαϊκού Κοινοβουλίου και του 
Συμβουλίου (Ε 347/320 της 20.12.2013) σχετικά με το 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, το 
Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του Κανονισμού (ΕΚ) 
αριθ. 1083/2006. 

3. Τις ανακοινώσεις, που απέστειλε το ΥΠΑΑΤ προς 
την Ευρωπαϊκή Επιτροπή, την 1η Αυγούστου 2014 σχε¬ 
τικά με τις λεπτομέρειες εφαρμογής του καθεστώτος 
βασικής ενίσχυσης σε εθνικό επίπεδο, όπως τροποποι¬ 
ημένες ισχύουν. 

4. Την επιστολή της Ε. Επιτροπής Αγθ5 (2014)2477689 - 
25/07/2014 περί διαχωρισμού των περιφερειών. 

5. Τη σχετική εισήγηση του Ο.Π.Ε.Κ.Ε.Π.Ε. 

6. Το γεγονός ότι από τις διατάξεις της παρούσας δεν 
δημιουργείται επιπλέον δαπάνη σε βάρος του τακτικού 
προϋπολογισμού, αποφασίζουμε: 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

Αρθρο 1 
Σκοπός 

Με την παρούσα απόφαση θεσπίζονται: 

1) Οι εθνικές επιλογές και οι διαδικασίες εφαρμογής 
των άμεσων ενισχύσεων κατ' εκτέλεση των κανονι¬ 
σμών υπ’ αριθμό (ΕΕ) 1307/2013 του Ευρωπαϊκού Κοι¬ 
νοβουλίου και του Συμβουλίου εφεξής «κανονισμός», 
(ΕΕ) 639/2014 κατ’ εξουσιοδότηση Κανονισμού και 
(ΕΕ) 641/2014 εκτελεστικού Κανονισμού της Επιτρο¬ 
πής, όπως έχουν τροποποιηθεί και ισχύουν, με σκοπό 
τη χορήγηση των δικαιωμάτων βασικής ενίσχυσης, 
τον υπολογισμό της αξίας και του αριθμού των δι¬ 
καιωμάτων βασικής ενίσχυσης, τη διαχείριση και την 
κοινοποίησή τους στους γεωργούς. 

2) Οι διαδικασίες εφαρμογής για το καθεστώς της 
ενίσχυσης για γεωργικές πρακτικές επωφελείς για το 
κλίμα και το περιβάλλον (Εφεξής «πράσινη ενίσχυση»). 

3) Οι διαδικασίες εφαρμογής για το καθεστώς της 
ενίσχυσης για γεωργούς νεαρής ηλικίας. 

4) Οι διαδικασίες εφαρμογής για το καθεστώς των 
μικροκαλλιεργητών. 

5) Οι βασικές διατάξεις για την Ενιαία Δήλωση Εκμε¬ 
τάλλευσης- Ενιαία Αίτηση Ενίσχυσης. 

6) Οι βασικές διατάξεις για τη χορήγηση συνδεδεμέ- 
νης στήριξης, σε εφαρμογή των άρθρων 52 και 53 του 
κανονισμού, καθώς και 

7) οι βασικές διατάξεις για τη χορήγηση ειδικής ενί¬ 
σχυσης για το βαμβάκι, σε εφαρμογή των άρθρων 56 
ως 60 του κανονισμού. 

Αρθρο 2 
Ορισμοί 

Για τις ανάγκες της παρούσας απόφασης ισχύουν οι 
ορισμοί του άρθρου 4 του κανονισμού, του άρθρου 2 
του Καν. (ΕΕ) 1306/2013 του Ευρωπαϊκού Κοινοβουλίου 
και του Συμβουλίου και του κατ' εξουσιοδότηση Καν. 
(ΕΕ) 640/2014 της Επιτροπής, με την εξειδίκευση που 
ακολουθεί: 

1. Ως «άμεσες ενισχύσεις» νοούνται το καθεστώς 
βασικής ενίσχυσης, η ενίσχυση για τις επωφελείς για 
το κλίμα και το περιβάλλον πρακτικές, η ενίσχυση για 
νέους γεωργούς, η προαιρετική συνδεδεμένη στήριξη, 
η ειδική ενίσχυση για το βαμβάκι, το καθεστώς για 
τους μικροκαλλιεργητές και τα ειδικά μέτρα για τη 
γεωργία υπέρ των μικρότερων νησιών του Αιγαίου 
που αναφέρονται στο κεφάλαιο IV του Κανονισμού 
(ΕΕ) αριθ. 229/2013 του Ευρωπαϊκού Κοινοβουλίου και 
του Συμβουλίου. 

2. Ως «γεωργός» νοείται το φυσικό ή νομικό πρόσωπο 
ή η ομάδα φυσικών ή νομικών προσώπων, που διαθέτει 
εκμετάλλευση επί της ελληνικής επικράτειας και ασκεί 
γεωργική δραστηριότητα. 

3. Ως «εκμετάλλευση» νοείται το σύνολο των παρα¬ 
γωγικών μονάδων που χρησιμοποιεί για γεωργικές 
δραστηριότητες και διαχειρίζεται ένας γεωργός στην 
ελληνική επικράτεια. 


4. Ως «γεωργική δραστηριότητα» νοείται: 

(α) η παραγωγή, η εκτροφή ζώων ή η καλλιέργεια 
γεωργικών προϊόντων, συμπεριλαμβανομένων της συ¬ 
γκομιδής, της άμελξης, της αναπαραγωγής ζώων και της 
εκτροφής ζώων για γεωργική εκμετάλλευση, 

(β) η διατήρηση της γης σε κατάσταση, που να την 
καθιστά κατάλληλη για βοσκή ή καλλιέργεια χωρίς 
προπαρασκευαστικές ενέργειες πέραν των συνήθων 
γεωργικών μεθόδων και μηχανημάτων ή 

(γ) η άσκηση της ελάχιστης δραστηριότητας, για γε¬ 
ωργικές περιοχές εκ φύσεως κατάλληλες για βοσκή ή 
καλλιέργεια. 

5. Ως «ελάχιστη δραστηριότητα» νοείται: 

(α) για τις αρόσιμες εκτάσεις, ένα όργωμα ανά έτος, 

(β) για τις δενδρώδεις εκτάσεις καθαρισμός υποορό- 
φου ανά δύο έτη και 

(γ) για τους βοσκοτόπους, η διατήρηση ζωϊκού κεφα¬ 
λαίου 0,7 ΜΜΖ/εκτάριο. 

6. Ως «γεωργικά προϊόντα» νοούνται τα προϊόντα, 
εξαιρουμένων των αλιευτικών προϊόντων, που απαριθ- 
μούνται στο Παράρτημα I των Συνθηκών, καθώς και το 
βαμβάκι. 

7. Ως «γεωργική έκταση» νοείται οποιαδήποτε έκταση 
αρόσιμης γης, μόνιμων βοσκοτόπων και μόνιμων λειμώ¬ 
νων ή μόνιμων καλλιεργειών. 

8. Ως «αρόσιμη γη» νοείται η γη που καλλιεργείται 
για φυτική παραγωγή ή εκτάσεις διαθέσιμες για φυτική 
παραγωγή, συμπεριλαμβανομένων των εκτάσεων υπό 
καθεστώς παύσης καλλιέργειας σύμφωνα με τα άρθρα 
22, 23 και 24 του Καν. (ΕΚ) 1257/1999, με το άρθρο 39 
του Καν. (ΕΚ) 1698/2005 και με το άρθρο 28 του Καν. 
(ΕΕ) 1305/2013, ανεξαρτήτως του αν πρόκειται για γη 
υπό θερμοκήπια ή υπό σταθερό ή υπό κινητό κάλυμμα. 

9. Ως «μόνιμες καλλιέργειες» νοούνται οι μη εναλ¬ 
λασσόμενες καλλιέργειες, εκτός από τους μόνιμους 
βοσκότοπους και τους μόνιμους λειμώνες, οι οποίες 
καταλαμβάνουν τη γη για περίοδο τουλάχιστον πέντε 
ετών και αποδίδουν επαναλαμβανόμενες συγκομιδές, 
συμπεριλαμβανομένων των φυτωρίων καθώς και των 
πρεμνοφυών δασών μικρού περίτροπου χρόνου. 

10. Ως «μόνιμος βοσκότοπος» νοείται η γη που χρησι¬ 
μοποιείται για την ανάπτυξη αγρωστωδών ή άλλων πο¬ 
ωδών κτηνοτροφικών φυτών με φυσικό τρόπο (αυτοφυή) 
ή με καλλιέργεια (σπαρμένα) και δεν έχει περιληφθεί 
στην αμειψισπορά επί πέντε έτη ή περισσότερο. Μπορεί 
να περιλαμβάνει άλλα είδη, όπως θάμνους και/ή δένδρα 
που προσφέρονται για βοσκή, υπό τον όρο ότι επικρα¬ 
τούν τα αγρωστώδη και λοιπά ποώδη κτηνοτροφικά 
φυτά, καθώς και γη που προσφέρεται για βοσκή και 
εντάσσεται σε καθιερωμένες τοπικές πρακτικές όπου 
τα αγρωστώδη και λοιπά ποώδη κτηνοτροφικά φυτά 
παραδοσιακά δεν επικρατούν στις εκτάσεις βοσκής. 
Τα αγρωστώδη και λοιπά ποώδη κτηνοτροφικά φυτά 
θεωρείται ότι επικρατούν εφόσον καλύπτουν άνω του 
50 % της επιλέξιμης έκτασης σε επίπεδο αγροτεμα¬ 
χίου. Καθιερωμένες τοπικές πρακτικές είναι: α) πρα¬ 
κτικές παραδοσιακού χαρακτήρα που εφαρμόζονται 
συνήθως και/ή β) πρακτικές που είναι σημαντικές για 
τη διατήρηση των οικοτόπων που απαριθμούνται στο 
παράρτημα I της οδηγίας 92/43/ΕΟΚ του Συμβουλίου 
και βιοτόπων και ενδιαιτημάτων που καλύπτονται από 
την οδηγία 2009/147/ΕΚ του Ευρωπαϊκού Κοινοβουλίου 
και του Συμβουλίου. 

11. Ως «αγρωστώδη ή λοιπά ποώδη κτηνοτροφικά 
φυτά» νοούνται όλα τα ποώδη κτηνοτροφικά φυτά που 
παραδοσιακά απαντώνται στους φυσικούς βοσκοτόπους 
ή συνήθως περιλαμβάνονται σε μείγματα σπόρων προς 
σπορά βοσκοτόπων ή λιβαδιών, είτε χρησιμοποιούνται 
για τη βοσκή ζώων είτε όχι. 

12. Ως «φυτώρια» νοούνται οι ακόλουθες εκτάσεις με 
νεαρά ξυλώδη φυτά που καλλιεργούνται στο ύπαιθρο με 
σκοπό τη μεταφύτευση: (α) φυτώρια αμπέλων και έρρι- 
ζων υποκειμένων, (β) φυτώρια οπωροφόρων δέντρων και 
φυτών με ράγες, (γ) φυτώρια καλλωπιστικών φυτών, (δ) 
εμπορικά φυτώρια δασικών δέντρων, εκτός από αυτά που 
καλλιεργούνται για τις ανάγκες της ίδιας της εκμετάλ¬ 
λευσης σε δασικές περιοχές, (ε) φυτώρια δέντρων και 
θάμνων για φύτευση σε κήπους, πάρκα, παρυφές δρόμων 
και πρανή (π.χ. φυτών θαμνοστοιχιών, τριανταφυλλιών και 
άλλων καλλωπιστικών θάμνων, καλλωπιστικών κωνοφό¬ 
ρων), συμπεριλαμβανομένων σε όλες τις περιπτώσεις των 
υποκειμένων και των νεαρών φυτών τους. 

13. Ως «πρεμνοφυή δάση μικρού περίτροπου χρόνου» 
νοούνται εκτάσεις που είναι φυτεμένες με είδη δέντρων 
του κωδικού ΣΟ 0602 90 41 και αποτελούνται από ξυ¬ 
λώδεις πολυετείς καλλιέργειες, με έρριζα υποκείμενα 
ή παραφυάδες που παραμένουν στο έδαφος μετά τη 
συγκομιδή και αναπτύσσουν νέους βλαστούς την επό¬ 
μενη περίοδο και με μέγιστο κύκλο συγκομιδής που 
καθορίζεται από τα κράτη μέλη- 

14. Ως «χρήση» σε σχέση με την έκταση νοείται η 
χρήση έκτασης από την άποψη του είδους της καλλιέρ¬ 
γειας, των μόνιμων λειμώνων, των μόνιμων βοσκοτόπων 
ή των χορτολιβαδικών εκτάσεων ή της φυτικής κάλυψης 
ή της απουσίας καλλιέργειας. 

15. Ως «αγροτεμάχιο» νοείται μια συνεχής έκταση γης 
που δηλώνεται από έναν γεωργό και καλύπτει μία μόνο 
ομάδα καλλιεργειών. Ωστόσο, όπου απαιτείται χωριστή 
δήλωση της χρήσης μιας έκτασης στο πλαίσιο μιας μόνο 
ομάδας καλλιεργειών, η προαναφερθείσα χρήση μειώνει 
και άλλο το αγροτεμάχιο, αν χρειασθεί. 

16. Ως «αγροτεμάχιο αναφοράς» νοείται γεωγραφικά 
οριοθετημένη έκταση η οποία φέρει ενιαία στοιχεία 
αναγνώρισης, όπως έχουν καταχωρισθεί στο σύστημα 
αναγνώρισης αγροτεμαχίων. 

17. Ως «προσδιορισθείσα έκταση» νοείται: όσον αφορά 
τα καθεστώτα στρεμματικών ενισχύσεων, η έκταση ως 
προς την οποία πληρούνται όλα τα κριτήρια επιλεξι- 
μότητας ή οι λοιποί όροι χορήγησης της ενίσχυσης, 
ανεξαρτήτως του αριθμού δικαιωμάτων ενίσχυσης που 
έχει στη διάθεσή του ο δικαιούχος ή όσον αφορά τα 
μέτρα στήριξης βάσει της έκτασης, οι εκτάσεις ή τα 
αγροτεμάχια που προσδιορίζονται μέσω διοικητικών ή 
επιτόπιων ελέγχων 

18. Ως «σύστημα γεωγραφικών πληροφοριών» («ΣΓΠ») 
νοούνται οι τεχνικές ηλεκτρονικού συστήματος γεω¬ 
γραφικών πληροφοριών. 

19. Ως «πώληση» νοείται η πώληση ή οποιαδήποτε 
άλλη οριστική μεταβίβαση έγγειος ιδιοκτησίας ή δικαι¬ 
ωμάτων ενίσχυσης. 

20. Ως «μίσθωση» νοείται σύμβαση μίσθωσης ή παρό¬ 
μοια συναλλαγή. 

21. Ως «μεταβίβαση» νοείται η μίσθωση ή πώληση γης 
ή δικαιωμάτων ενίσχυσης ή η πραγματική ή προσδοκώ- 
μενη μεταβίβασή τους λόγω κληρονομιάς ή άλλη ορι¬ 
στική μεταβίβασή τους. Ο ορισμός δεν καλύπτει την 
επιστροφή των δικαιωμάτων κατά τη λήξη μίσθωσης. 


22. Ως «δικαιούχος» νοείται ο γεωργός όπως ορίζεται 
στο άρθρο 4 παράγραφος 1 στοιχείο α) του Καν. (ΕΕ) 
αριθ. 1307/2013 και αναφέρεται στο άρθρο 9 του εν 
λόγω κανονισμού, ο δικαιούχος που υπέχει υποχρεώσεις 
πολλαπλής συμμόρφωσης κατά την έννοια του άρθρου 
92 του Καν. (ΕΕ) αριθ. 1306/2013 και/ή ο δικαιούχος που 
λαμβάνει στήριξη αγροτικής ανάπτυξης σύμφωνα με το 
άρθρο 2 παράγραφος 10 του Καν. (ΕΕ) αριθ. 1303/2013 
του Ευρωπαϊκού Κοινοβουλίου και του Συμβουλίου (1) 

23. Ως «μη συμμόρφωση» νοείται: 

α) όσον αφορά τα κριτήρια επιλεξιμότητας, τις δε¬ 
σμεύσεις ή τις λοιπές υποχρεώσεις που συνδέονται με 
τους όρους χορήγησης της ενίσχυσης ή στήριξης που 
αναφέρονται στο άρθρο 67 παράγραφος 2 του Καν. (ΕΕ) 
αριθ. 1306/2013, οποιαδήποτε περίπτωση μη εκπλήρω¬ 
σης των εν λόγω κριτηρίων επιλεξιμότητας, δεσμεύσεων 
ή λοιπών υποχρεώσεων 

β) όσον αφορά την πολλαπλή συμμόρφωση, η μη συμ¬ 
μόρφωση με τις σχετικές με τη διαχείριση κανονιστικές 
διατάξεις που προβλέπονται από την ενωσιακή νομοθε¬ 
σία, με τα πρότυπα καλής γεωργικής και περιβαλλοντι¬ 
κής κατάστασης των εκτάσεων που καθορίζονται από 
τα κράτη μέλη σύμφωνα με το άρθρο 94 του Καν. (ΕΕ) 
αριθ. 1306/2013, ή με τη διατήρηση μόνιμων βοσκοτόπων 
που αναφέρεται στο άρθρο 93 παράγραφος 3 του Καν. 
(ΕΕ) αριθ. 1306/2013. 

Άρθρο 3 

Ενεργός Γεωργός 

1. Άμεσες ενισχύσεις χορηγούνται μόνο σε ενεργούς 
γεωργούς. 

2. Δεν θεωρούνται ενεργοί γεωργοί όσοι δηλώνουν 
γεωργικές εκτάσεις αποτελούμενες σε ποσοστό άνω 
του 50% από εκτάσεις διατηρούμενες εκ φύσεως σε 
κατάσταση κατάλληλη για βόσκηση ή καλλιέργεια, 
χωρίς να ασκούν την ελάχιστη γεωργική δραστηρι¬ 
ότητα επ' αυτής, όπως αυτή ορίζεται στο άρθρο 2, 
παράγραφος 5. 

3. Εξαιρουμένων των γεωργών της παραγράφου 2, 
γεωργοί, οι οποίοι έλαβαν για το προηγούμενο οικο¬ 
νομικό έτος άμεσες ενισχύσεις έως και 5.000 € θεω¬ 
ρούνται ενεργοί γεωργοί. Ειδικά για το έτος αιτήσεων 
2015, λαμβάνεται υπόψη το συνολικό ποσό των άμεσων 
ενισχύσεων, που δικαιούνταν ο γεωργός σύμφωνα με 
τον Καν(ΕΚ) 73/2009, προ των μειώσεων και των εξαι¬ 
ρέσεων που προβλέπονται στα άρθρα 21 και 23 του εν 
λόγω κανονισμού, για το έτος αιτήσεων 2014 και για 
κάθε επόμενο έτος αιτήσεων «ν» λαμβάνεται υπόψη το 
προηγούμενο έτος αιτήσεων «ν-1». 

4. Γεωργοί, οι οποίοι έλαβαν για το προηγούμενο οι¬ 
κονομικό έτος άμεσες ενισχύσεις άνω των 5.000 € θεω¬ 
ρούνται ενεργοί γεωργοί, εφόσον αποδεικνύουν ότι το 
ετήσιο ποσό των άμεσων ενισχύσεων είναι τουλάχιστον 
το 10% των συνολικών εσόδων, που αποκτήθηκαν από 
μη γεωργικές δραστηριότητες κατά το πλέον πρόσφα¬ 
το οικονομικό έτος, για το οποίο υπάρχουν στοιχεία. 
Ειδικά για το 2015, λαμβάνεται υπόψη το συνολικό ποσό 
των άμεσων ενισχύσεων, που δικαιούνταν ο γεωργός 
σύμφωνα με τον Καν(ΕΚ) 73/2009, προ των μειώσεων 
και των εξαιρέσεων που προβλέπονται στα άρθρα 21 
και 23 του εν λόγω κανονισμού, για το έτος αιτήσεων 
2014 και για κάθε επόμενο έτος «ν» λαμβάνεται υπόψη 
το προηγούμενο έτος αιτήσεων «ν-1». 

5. Γεωργοί, οι οποίοι έλαβαν για το προηγούμενο 
οικονομικό έτος άμεσες ενισχύσεις άνω των 5.000 €, 
και οι οποίοι διευθύνουν αερολιμένες, σιδηροδρομικές 
εταιρείες, δίκτυα ύδρευσης, κτηματομεσιτικές εταιρείες, 
γήπεδα και υπαίθριους χώρους ψυχαγωγίας, θεωρούνται 
ενεργοί γεωργοί εφόσον αποδεικνύουν οτιδήποτε από 
τα κατωτέρω: 

α) είτε ότι το ετήσιο ποσό των άμεσων ενισχύσεων 
είναι τουλάχιστον το 5% των συνολικών εσόδων από μη 
γεωργικές δραστηριότητες κατά το πλέον πρόσφατο 
οικονομικό έτος , για το οποίο υπάρχουν στοιχεία, 

β) είτε ότι οι γεωργικές τους δραστηριότητες δεν 
είναι ασήμαντες και συγκεκριμένα ότι το σύνολο των 
εσόδων που αποκτήθηκαν από αγροτικές δραστηριό¬ 
τητες, κατά το πλέον πρόσφατο οικονομικό έτος για 
το οποίο υπάρχουν τέτοια στοιχεία, αντιπροσωπεύει 
τουλάχιστον το 1/3 των συνολικών εσόδων που απο¬ 
κτήθηκαν το πλέον πρόσφατο οικονομικό έτος , για το 
οποίο υπάρχουν στοιχεία, 

γ) είτε ότι ο κύριος επιχειρηματικός ή εταιρικός σκο¬ 
πός συνίσταται στην άσκηση γεωργικής δραστηριό¬ 
τητας. Ο έλεγχος γίνεται βάσει των δεδομένων που 
τηρούνται στο Υπουργείο Οικονομικών. 

Τα παραπάνω αποδεικνύονται με έγγραφα φορολο¬ 
γικού χαρακτήρα που προέρχονται από το Υπουργείο 
Οικονομικών και προσκομίζονται, όποτε και με όποιο 
τρόπο ζητηθούν, στον Ο.Π.Ε.Κ.Ε.Π.Ε. ή στα αρμόδια γρα¬ 
φεία υποδοχής αιτήσεων από τους δικαιούχους. 

6. Για τους σκοπούς του παρόντος άρθρου και σύμ¬ 
φωνα με τα άρθρα 11 και 12 του κατ' εξουσιοδότηση Καν 
(ΕΕ) 639/2014 της Επιτροπής: 

(α) ως «έσοδα που αποκτήθηκαν από γεωργικές 
δραστηριότητες» νοούνται τα έσοδα που απέκτησε ο 
γεωργός από την γεωργική του δραστηριότητα, πε- 
ριλαμβανομένης της ενωσιακής στήριξης καθώς και 
οποιοσδήποτε εθνικής ενίσχυσης, η οποία χορηγείται 
για γεωργικές δραστηριότητες. Περιλαμβάνονται επίσης 
τα έσοδα από την μεταποίηση γεωργικών προϊόντων 
της εκμετάλλευσης, υπό τον όρο ότι τα μεταποιημένα 
προϊόντα παραμένουν στην κυριότητα του γεωργού και 
από την εν λόγω μεταποίηση προκύπτει άλλο γεωργικό 
προϊόν. Όλα τα άλλα έσοδα λογίζονται ως «έσοδα από 
μη γεωργικές δραστηριότητες», 

(β) ως «έσοδα» νοούνται τα ακαθάριστα έσοδα πριν 
από την αφαίρεση των σχετικών δαπανών και φόρων, 

(γ) ως «ετήσιο ποσό των άμεσων ενισχύσεων» νοείται 
το συνολικό ποσό των άμεσων ενισχύσεων, που δικαι¬ 
ούνταν ο γεωργός για το πιο πρόσφατο οικονομικό 
έτος, για το οποίο διατίθενται στοιχεία για έσοδα από 
μη γεωργικές δραστηριότητες. 

Αρθρο 4 

Ελάχιστες προϋποθέσεις 
για τη λήψη άμεσων ενισχύσεων 

1. Δεν χορηγούνται άμεσες ενισχύσεις σε γεωργούς 
όταν το συνολικό ποσό των προς καταβολή αμέσων 
ενισχύσεων προ της ανάκτησης αχρεωστήτως κατα- 
βληθέντων ποσών και της εφαρμογής διοικητικών κυρώ¬ 
σεων για δεδομένο ημερολογιακό έτος δεν υπερβαίνει 
τα 250 ευρώ. 

2. Η παράγραφος 1 δεν εφαρμόζεται για τους γεωρ¬ 
γούς, των οποίων η έδρα της εκμετάλλευσης βρίσκεται 
στα μικρά νησιά του Αιγαίου. 


ΚΕΦΑΛΑΙΟ Β 

ΚΑΘΕΣΤΩΣ ΒΑΣΙΚΗΣ ΕΝΙΣΧΥΣΗΣ 
Αρθρο 5 

Μείωση των ενισχύσεων 

1. Όταν το ποσό της βασικής ενίσχυσης, που πρέπει 
να χορηγηθεί σε γεωργό για ένα δεδομένο ημερολογι¬ 
ακό έτος, υπερβαίνει τις 150.000 €, εφαρμόζεται μείω¬ 
ση στο 100% για το μέρος του ποσού που υπερβαίνει 
τις 150.000 €, σύμφωνα με το άρθρο 11 του Καν. (ΕΕ) 
1307/2013. Η εν λόγω μείωση δεν εφαρμόζεται στην 
ενίσχυση για γεωργικές πρακτικές επωφελείς για το 
περιβάλλον, η οποία καταβάλλεται στο ακέραιο. 

2. Πριν την εφαρμογή της ως άνω μείωσης, αφαιρού- 
νται από το ποσό της βασικής ενίσχυσης προς χορή¬ 
γηση εντός δεδομένου ημερολογιακού έτους οι μισθοί 
που συνδέονται με γεωργική δραστηριότητα και οι 
οποίοι έχουν πραγματικά καταβληθεί και δηλωθεί από 
το γεωργό κατά το προηγούμενο ημερολογιακό έτος, 
συμπεριλαμβανομένων των φόρων και των κοινωνικών 
εισφορών. Όπου δεν είναι διαθέσιμα στοιχεία για τους 
μισθούς, που έχουν πραγματικά καταβληθεί και δηλωθεί 
από τον γεωργό κατά το προηγούμενο ημερολογιακό 
έτος, χρησιμοποιούνται τα πλέον πρόσφατα στοιχεία. 

Αρθρο 6 

Εθνικά ανώτατα όρια άμεσων ενισχύσεων 
και κατανομή στα επιμέρους καθεστώτα 

1. Το εθνικό ανώτατο όριο και το καθαρό ανώτατο 
όριο άμεσων ενισχύσεων των άρθρων 6 και 7 του Καν. 
(ΕΕ) 1307/2013 περιλαμβάνονται στα παραρτήματα II και 
III του κανονισμού. 

2. Η κατανομή του εθνικού ορίου στις επιμέρους ενι¬ 
σχύσεις αποτυπώνεται στο παράρτημα I της παρούσας. 

3. Σε εφαρμογή των άρθρων 43-47 του κανονισμού, 
ποσοστό 30% προορίζεται για την ενίσχυση για γεωρ¬ 
γικές πρακτικές επωφελείς για το κλίμα και το περι¬ 
βάλλον. 

4. Σε εφαρμογή των άρθρων 50-51 του κανονισμού, 
ποσοστό 2% προορίζεται για την ενίσχυση για γεωρ¬ 
γούς νεαρής ηλικίας. 

5. Σε εφαρμογή των άρθρων 52-55 του κανονισμού, 
ποσοστό έως 8% προορίζεται για τη συνδεδεμένη στή¬ 
ριξη σε γεωργούς. 

6. Σε εφαρμογή του άρθρου 14 του κανονισμού, ποσο¬ 
στό 5% του εθνικού ανώτατου ορίου μεταφέρεται στο 
Πρόγραμμα Αγροτικής Ανάπτυξης για χρήση στο μέτρο 
ενίσχυσης των περιοχών με φυσικούς περιορισμούς. 

7. Σύμφωνα με το άρθρο 22 του κανονισμού, για τη 
διασφάλιση της χρήσης του μεγαλύτερου δυνατού πο¬ 
σού των διαθέσιμων κεφαλαίων ως τα εθνικά ανώτατα 
όρια και για την διευκόλυνση της αποτελεσματικότερης 
χρήσης των κεφαλαίων, το εθνικό ανώτατο όριο του 
καθεστώτος βασικής ενίσχυσης αυξάνεται σε ποσο¬ 
στό 3% για τα έτη 2015, 2016 και 2017 και σε ποσοστό 
2% για τα έτη 2018 και 2019 επί του ετήσιου εθνικού 
ανώτατου ορίου του παραρτήματος II του κανονισμού, 
μετά την αφαίρεση του ποσού που προκύπτει από την 
εφαρμογή ποσοστού 30% που ορίζεται για την ενίσχυση 
για γεωργικές πρακτικές επωφελείς για το κλίμα και 
το περιβάλλον. 

8. Το εθνικό ανώτατο όριο της αξίας των δικαιωμάτων 
βασικής ενίσχυσης, που χορηγούνται στους δικαιούχους 

ενεργούς γεωργούς, όπως αυτοί ορίζονται στο άρθρο 
3 της παρούσας απόφασης, το 2015 υπολογίζεται αφαι- 
ρώντας από το εθνικό ανώτατο όριο του καθεστώτος 
βασικής ενίσχυσης 2015 ποσοστό 3% για την δημιουργία 
του Εθνικού Αποθέματος, σύμφωνα με το άρθρο 30 του 
κανονισμού. 

Αρθρο 7 

Περιφερειακή κατανομή των εθνικών ανώτατων ορίων 

1. Σε εφαρμογή του άρθρου 23 του κανονισμού, το 
καθεστώς βασικής ενίσχυσης εφαρμόζεται σε περιφε¬ 
ρειακό επίπεδο. Για το λόγο αυτό καθορίζονται οι παρα¬ 
κάτω τρεις περιφέρειες στην χώρα, βάσει αγρονομικών 
κριτηρίων και χρήσης της γης: 

(α) ΠΕΙ: Περιφέρεια που περιλαμβάνει τις εκτάσεις 
βοσκοτόπων 

(β) ΠΕ2: Περιφέρεια που περιλαμβάνει τις αρόσιμες 
εκτάσεις και 

(γ) ΠΕ3: Περιφέρεια που περιλαμβάνει γεωργικούς 
δενδρώνες και αμπελώνες από τις εκτάσεις μόνιμων 
καλλιεργειών. 

2. Τα αγροτεμάχια που δηλώνουν οι γεωργοί το 2015 
κατατάσσονται στις 3 περιφέρειες με βάση το έτος 
ενίσχυσης 2013 ως έτος αναφοράς. Στο Παράρτημα II 
απεικονίζεται η κατάταξη των καλλιεργειών στις τρεις 
περιφέρειες. Οι γεωργοί διατηρούν το δικαίωμα να καλ¬ 
λιεργούν τα αγροτεμάχια τους με όποια καλλιέργεια 
επιθυμούν, εκτός εάν προβλέπεται αλλιώς στις διατάξεις 
της παρούσας απόφασης ή οποιοσδήποτε άλλης εφαρ- 
μοστικής πράξης των κανονισμών της Κοινής Αγροτικής 
Πολιτικής (ΚΑΠ) (Εγγραφο Ευρωπαϊκής Επιτροπής Αγθ3 
(2014)2477689 - 25/07/2014). 

3. Το ετήσιο εθνικό ανώτατο όριο για το καθεστώς 
βασικής ενίσχυσης (ειδικά για το 2015 μετά την εφαρ¬ 
μογή γραμμικής μείωσης ύψους 3% για τη δημιουργία 
εθνικού αποθέματος) κατανέμεται βάσει αντικειμενικών 
και αμερόληπτων κριτηρίων μεταξύ των περιφερειών 
ως εξής: 

ΠΕΙ: 25% 

ΠΕ2: 47% 

ΠΕ3: 28% 

4. Γ ια την τήρηση των εφαρμοστέων περιφερειακών 
ανώτατων ορίων της παραγράφου 3 του παρόντος άρ¬ 
θρου εφαρμόζεται γραμμική μείωση ή αύξηση της αξίας 
των δικαιωμάτων βασικής ενίσχυσης σε καθεμία από 
τις τρεις περιφέρειες. 

Άρθρο 8 

Φορέας υπολογισμού των δικαιωμάτων 

1. Αρμόδιος φορέας, σύμφωνα με το άρθρο 7 του 
κανονισμού, για τον υπολογισμό, την χορήγηση και τη 
διαχείριση των δικαιωμάτων και εν γένει των άμεσων 
ενισχύσεων, ορίζεται ο Οργανισμός Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγ¬ 
γυήσεων (Ο.Π.Ε.Κ.Ε.Π.Ε). 

2. Κάθε δημόσια αρχή, υποχρεούται να θέτει στη δι¬ 
άθεση του Οργανισμού τις τηρούμενες σ' αυτή βάσεις 
δεδομένων, με όλες τις πληροφορίες και τα αναγκαία 
στοιχεία, προκειμένου να ελέγχεται αν οι δικαιούχοι 
πληρούν την έννοια του ενεργού γεωργού. Για τον υπο¬ 
λογισμό του αριθμού και της αξίας των δικαιωμάτων 
και των όρων επιλεξιμότητας των λοιπών περιγραφό- 
μενων στην παρούσα απόφαση καθεστώτων άμεσων 


ενισχύσεων, λαμβάνονται υπόψη ενδεικτικά αλλά όχι 
περιοριστικά: 

• τα στοιχεία της Κτηνιατρικής Βάσης Δεδομένων, 

• τα στοιχεία της βάσης των δηλωθεισών και κατα- 
γεγραμμένων ζημιών της αγροτικής παραγωγής που 
τηρεί ο ΕΛΓΑ, 

• τα ατομικά και τα οικονομικά στοιχεία των δικαι¬ 
ούχων άμεσων ενισχύσεων, όπως αυτά τηρούνται στη 
Γενική Γραμματεία Πληροφοριακών Συστημάτων του 
Υπουργείου Οικονομικών, 

• τα στοιχεία των εμπορικών επιχειρήσεων, που απο- 
δεικνύουν την κύρια δραστηριότητα τους όπως αυτά 
τηρούνται στη Γ ενική Γ ραμματεία Πληροφοριακών Συ¬ 
στημάτων του Υπουργείου Οικονομικών, τα στοιχεία 
οποιοσδήποτε άλλης βάσης δεδομένων με συμπληρω¬ 
ματικές πληροφορίες αναγκαίες για διασταυρωτικούς- 
μηχανογραφικούς και κάθε άλλου τύπου ελέγχους. 

Τ μήμα Α'- 

ΧΟΡΗΓΗΣΗ ΔΙΚΑΙΩΜΑΤΩΝ ΒΑΣΙΚΗΣ ΕΝΙΣΧΥΣΗΣ 

Αρθρο 9 

Δικαιούχοι χορήγησης 
δικαιωμάτων βασικής ενίσχυσης 

1. Τα δικαιώματα ενίσχυσης, που αποκτήθηκαν στο 
πλαίσιο του καθεστώτος ενιαίας ενίσχυσης, σύμφωνα 
με τον Καν. (ΕΚ) 1782/2003 και τον Καν. (ΕΚ) 73/2009 
λήγουν στις 31 Δεκεμβρίου 2014. 

2. Η στήριξη δυνάμει του καθεστώτος βασικής ενί¬ 
σχυσης διατίθεται στους ενεργούς γεωργούς, οι οποίοι 
αποκτούν δικαιώματα: 

(α) μέσω χορήγησης δικαιωμάτων το έτος ενίσχυσης 
2015, σύμφωνα με τα άρθρα 10,17,18 και 19 της παρού¬ 
σας απόφασης 

(β) μέσω χορήγησης δικαιωμάτων από το εθνικό από¬ 
θεμα, σύμφωνα με το άρθρο 16 της παρούσας απόφασης 

(γ) με μεταβίβαση, σύμφωνα με το άρθρο 25 της πα¬ 
ρούσας απόφασης 

Άρθρο 10 

Πρώτη χορήγηση δικαιωμάτων 
βασικής ενίσχυσης το έτος 2015 

1. Δικαιώματα βασικής ενίσχυσης χορηγούνται στους 
γεωργούς το έτος 2015 , οι οποίοι πληρούν τις προ¬ 
ϋποθέσεις του ενεργού γεωργού το έτος ενίσχυσης 
2015, εφόσον: 

(α) υποβάλουν αίτηση χορήγησης δικαιωμάτων ενίσχυ¬ 
σης στο πλαίσιο του καθεστώτος βασικής ενίσχυσης 
έως την τελική ημερομηνία υποβολής αιτήσεων 2015, 
εκτός περιπτώσεων ανωτέρας βίας ή εξαιρετικών πε¬ 
ριστάσεων, και 

(β) είχαν το δικαίωμα να λάβουν ενίσχυση, πριν από 
τυχόν μείωση ή αποκλεισμό, που προβλέπονται στον 
Τίτλο II, Κεφάλαιο 4 του Καν(ΕΚ)73/2009, σε ό,τι αφορά 
αίτηση ενίσχυσης για άμεσες ενισχύσεις σύμφωνα με 
τον Καν. (ΕΚ) 73/2009 για το 2013. 

2. Επιπρόσθετα, δικαιώματα βασικής ενίσχυσης χο¬ 
ρηγούνται και σε γεωργούς, οι οποίοι πληρούν τις 
προϋποθέσεις της παραγράφου 1, στοιχείο α, και οι 
οποίοι ανήκουν τουλάχιστον σε μία από τις παρακάτω 
κατηγορίες: 

(α) Γεωργοί, οι οποίοι για το 2013 δεν έλαβαν ενισχύ¬ 
σεις σε συνάρτηση με ενιαία αίτηση ενίσχυσης και οι 
οποίοι το έτος αιτήσεων 2013 παρήγαν φρούτα, λαχα- 

νικά, εδώδιμα γεώμηλα ή γεώμηλα για σπορά και το 
έπραξαν σε ελάχιστη έκταση 0,2 εκταρίων ανά καλλι¬ 
έργεια ή καλλιεργούσαν αμπελώνες. Για την επαλήθευ¬ 
ση του παραπάνω λαμβάνεται υπόψη η ενιαία αίτησης 
ενίσχυσης 2013. 

(β) Γεωργοί, οι οποίοι κατά το 2014 έλαβαν δικαιώματα 
ενίσχυσης από το εθνικό απόθεμα, βάσει του καθεστώ¬ 
τος ενιαίας ενίσχυσης. 

(γ) Γεωργοί, οι οποίοι ουδέποτε είχαν ή μίσθωναν 
δικαιώματα ενιαίας ενίσχυσης και οι οποίοι υποβάλλουν 
επαληθεύσιμα στοιχεία πως την 15.05.2013 , επιδόθη- 
καν στην εκτροφή ζώων ή παρήγαγαν ή καλλιέργησαν 
γεωργικά προϊόντα, συμπεριλαμβανομένης της συγκο¬ 
μιδής, της άμελξης, της αναπαραγωγής ζώων και της 
εκτροφής ζώων για γεωργική εκμετάλλευση. Γ ια την 
επαλήθευση των παραπάνω δραστηριοτήτων λαμβά- 
νεται υπόψη η ενιαία αίτηση ενίσχυσης το έτος 2013. ή 
(β) εκκαθαριστικό φορολογίας εισοδήματος οικονομικού 
έτους 2014, με τα εισοδήματα έτους 2013 μαζί με (γ) 
παραστατικά πώλησης γεωργικών προϊόντων ή αγοράς 
ζωοτροφών ή αγοράς ζώων ή σπόρων προς καλλιέργεια 
για γεωργική εκμετάλλευση. 

Αρθρο 11 

Αριθμός Δικαιωμάτων ενίσχυσης 

1. Το καθεστώς βασικής ενίσχυσης προβλέπει άμεση 
στήριξη του εισοδήματος του γεωργού και συνδέεται 
στενά με την συντήρηση των γεωργικών περιοχών. Με 
τον όρο «δικαίωμα βασικής ενίσχυσης» νοείται άυλος 
τίτλος, ο οποίος συνδέεται με ορισμένη επιλέξιμη έκτα¬ 
ση και το οποίο γεννά δικαίωμα καταβολής ενίσχυσης, 
ίσης με τη μοναδιαία αξία των δηλωθέντων δικαιω¬ 
μάτων βασικής ενίσχυσης. Τα δικαιώματα ενίσχυσης 
συνιστούν ουσιαστικά δικαίωμα υπό αίρεση για τη χορή¬ 
γηση ενίσχυσης από την ΕΕ, μπορούν να διαχωρίζονται 
από τη γη και να αποτελούν αντικείμενο ανεξάρτητης 
συναλλαγής και να ενεργοποιούνται σε επιλέξιμη γη, 
που έχει στη διάθεσή του ο γεωργός, ανεξαρτήτου κυ¬ 
ριότητας, αυστηρά εντός της ίδιας περιφέρειας, στην 
οποία έχουν χορηγηθεί. 

2. Ο αριθμός των δικαιωμάτων βασικής ενίσχυσης, που 
χορηγούνται ανά γεωργό το 2015, ισούται με τον αριθμό 
επιλέξιμων εκταρίων, τον οποίο δηλώνει ο γεωργός 
στην αίτηση ενίσχυσης του για το 2015 και τα οποία 
έχει στη διάθεσή του στις 31 Μαΐου 2015, εκτός από 
περίπτωση ανωτέρας βίας ή εξαιρετικών περιστάσεων. 
Γ ια τον προσδιορισμό του αριθμού των επιλέξιμων εκτα¬ 
ρίων, που δηλώνει ο γεωργός στην αίτηση ενίσχυσης 
του για το 2015, δε λαμβάνονται υπόψη εκτάρια αρόσι¬ 
μης γης σε μόνιμα θερμοκήπια, όπως αυτά δηλώθηκαν 
κατά την ημερομηνία που καθορίζει το κ-μ σύμφωνα με 
το άρθρο 11 του Καν. (ΕΚ) 1122 για το έτος υποβολής 
αιτήσεων 2013. 

3. Όταν για ένα επιλέξιμο εκτάριο υποβάλλεται αί¬ 
τηση χορήγησης δικαιωμάτων βασικής ενίσχυσης από 
δύο ή περισσότερους αιτούντες, η απόφαση σε ποιον 
εξ' αυτών πρέπει να χορηγηθεί το δικαίωμα ενίσχυσης 
λαμβάνεται με βάση το κριτήριο του ποιος διαθέτει την 
εξουσία λήψης αποφάσεων σε σχέση με τις γεωργικές 
δραστηριότητες που ασκούνται στο εν λόγω εκτάριο 
και ποιος λαμβάνει τα κέρδη και αναλαμβάνει τους χρη¬ 
ματοοικονομικούς κινδύνους που συνδέονται με τις εν 
λόγω δραστηριότητες. 


4. Μετά την υποβολή της ενιαίας αίτησης για την 
χορήγηση των δικαιωμάτων βασικής ενίσχυσης το 
2015 από τους δικαιούχους, ο Ο.Π.Ε.Κ.Ε.Π.Ε. προβαίνει 
σε μηχανογραφικούς-διασταυρωτικούς ελέγχους για 
τον προσδιορισμό των επιλέξιμων εκτάσεων ανά πε¬ 
ριφέρεια. 

Αρθρο 12 

Ελάχιστο μέγεθος ανά εκμετάλλευση 

Το ελάχιστο μέγεθος ανά εκμετάλλευση, για την 
οποία μπορεί να ζητηθεί η χορήγηση δικαιωμάτων βα¬ 
σικής ενίσχυσης, ορίζεται στα 0,4 εκτάρια. 

Αρθρο 13 

Σύγκλιση αξίας των δικαιωμάτων 
βασικής ενίσχυσης ως το έτος 2019 

1. Με βάση τις επιλέξιμες εκτάσεις του έτους 2015 και 
το ανώτατο διαθέσιμο όριο για το σύνολο της χώρας 
και για κάθε περιφέρεια καθορίζεται η αξία των δικαι¬ 
ωμάτων βασικής ενίσχυσης για κάθε γεωργό, από το 
2015 έως και το 2020. 

2. Η αξία των δικαιωμάτων ενίσχυσης που χορηγούνται 
στους δικαιούχους δυνάμει του κανονισμού, υπόκειται 
σε σταδιακή μερική σύγκλιση αξιών από το 2015 έως το 
2019 σε εφαρμογή των παραγράφων 2,4-8 του άρθρου 
25 του κανονισμού. Συνεπώς η αξία των δικαιωμάτων 
βασικής ενίσχυσης, εκτός των δικαιωμάτων που χορη¬ 
γούνται από το εθνικό απόθεμα, που χορηγούνται το 
2015 διαφοροποιείται για κάθε έτος. 

3. Σε εφαρμογή του άρθρου 25 παράγραφος 4 του 
κανονισμού, η μοναδιαία αξία των δικαιωμάτων βασικής 
ενίσχυσης, των οποίων η αρχική μοναδιαία αξία είναι 
μικρότερη από το 90% της περιφερειακής μοναδιαίας 
αξίας το 2019 θα αυξηθεί, το αργότερο για το έτος 
υποβολής αιτήσεων 2019, τουλάχιστον κατά το ένα 
τρίτο της διαφοράς μεταξύ της αρχικής μοναδιαίας 
αξίας τους και του 90% της περιφερειακής μοναδιαίας 
αξίας το 2019. 

4. Σε εφαρμογή του άρθρου 25.7 του κανονισμού, για 
τη χρηματοδότηση της αξίας των δικαιωμάτων ενίσχυ¬ 
σης της παραγράφου 3, η μοναδιαία αξία δικαιωμάτων 
ενίσχυσης με αρχική μοναδιαία αξία ανώτερη της περι¬ 
φερειακής μέσης μοναδιαίας αξίας του 2019 μειώνεται 
σταδιακά από το 2015 έως το 2019. Η μέγιστη μείωση 
της αρχικής μοναδιαίας αξίας των δικαιωμάτων περι¬ 
ορίζεται στο 30%. 

5. Επιπλέον, για το έτος υποβολής αιτήσεων 2019 το 
αργότερο, κανένα δικαίωμα ενίσχυσης δε θα έχει μο¬ 
ναδιαία αξία χαμηλότερη του 60% της περιφερειακής 
μοναδιαίας αξίας το 2019, εκτός αν αυτό συνεπάγεται 
μέγιστη μείωση που υπερβαίνει το όριο του 30%. Στην 
περίπτωση αυτή η ελάχιστη μοναδιαία αξία καθορίζεται 
στο απαιτούμενο επίπεδο ώστε να τηρείται το εν λόγω 
κατώτατο όριο. 

6. Η μετάβαση από την αρχική μοναδιαία αξία των 
δικαιωμάτων βασικής ενίσχυσης του 2015 στην τελική 
μοναδιαία αξία τους το 2019 πραγματοποιείται σε ίσα 
βήματα αρχής γινομένης από το 2015, λαμβάνοντας 
υπόψη τη σταδιακή/ μερική σύγκλιση, που περιγράφε- 
ται στις παραγράφους 2,3 και 4 του παρόντος άρθρου. 

7. Γ ια την τήρηση των περιφερειακών ανώτατων ορί¬ 
ων η αξία των δικαιωμάτων ενίσχυσης προσαρμόζεται 
γραμμικά κάθε χρόνο. 

Άρθρο 14 

Υπολογισμός αρχικής μοναδιαίας αξίας 

1. Η αρχική μοναδιαία αξία των δικαιωμάτων βασικής 
ενίσχυσης υπολογίζεται με βάση τις επιλέξιμες εκτά¬ 
σεις που δηλώνουν οι γεωργοί το 2015 και την αξία 
των δικαιωμάτων ενίσχυσης, συμπεριλαμβανομένων 
των ειδικών δικαιωμάτων, που κατείχε ο γεωργός το 
2014 και σύμφωνα με τα προβλεπόμενα στα άρθρα 22, 
παράγραφος 4, 23 παράγραφος 4 και 25 παράγραφος 
4 ως 8 του κανονισμού. 

2. Ένας γεωργός θεωρείται ότι κατέχει δικαιώματα 
ενίσχυσης κατά την ημερομηνία υποβολής της αίτησης 
του για το 2014 εφόσον έως την ημερομηνία αυτή του 
έχουν χορηγηθεί ή μεταβιβαστεί οριστικώς δικαιώματα 
ενίσχυσης. Σ' αυτά περιλαμβάνονται και τα εκμισθωμένα 
σε τρίτο γεωργό δικαιώματα ενιαίας ενίσχυσης. 

3. Οι γεωργοί ενημερώνονται το 2015 για την αξία των 
οικείων δικαιωμάτων βασικής ενίσχυσης, για κάθε έτος 
της περιόδου που καλύπτει ο κανονισμός. 

4. Οταν η αξία των οικείων δικαιωμάτων βασικής ενί¬ 
σχυσης βασίζεται σε προσωρινά δεδομένα, η οριστική 
αξία και ο αριθμός των δικαιωμάτων ενίσχυσης καθο¬ 
ρίζονται και κοινοποιούνται εγκαίρως στους γεωργούς 
αφού πρώτα διενεργηθούν όλοι οι απαραίτητοι έλεγχοι 
με βάση το άρθρο 74 του Καν(ΕΕ) 1306/2013. 

5. Αρμόδιος φορέας για τον υπολογισμό της αξίας 
των δικαιωμάτων των γεωργών ορίζεται ο ΟΠΕΚΕΠΕ. 

Άρθρο 15 

Ρήτρα απροσδόκητου κέρδους 

1. Σε περίπτωση πώλησης γεωργικών εκτάσεων ή 
έναρξης ή λήξης του συνόλου ή μέρους μίας μίσθω¬ 
σης γεωργικών εκτάσεων εντός της χρονικής περιόδου 
01.06.2014 - 31.05.2015, για τη δίκαιη κατανομή των ενι¬ 
σχύσεων μεταξύ των γεωργών, εφαρμόζεται η ρήτρα 
απροσδόκητου κέρδους, σύμφωνα με το άρθρο 28 του 
κανονισμού. 

2. Η ρήτρα απροσδόκητου κέρδους εφαρμόζεται στην 
περίπτωση που ο γεωργός δηλώνει το 2015 λιγότερο 
από το 90% των εκτάσεων που δήλωσε το 2014, και 
ενεργοποιούσαν δικαιώματα, και το σύνολο της αύξη¬ 
σης της αξίας των δικαιωμάτων βασικής ενίσχυσης, 
που χορηγούνται στον γεωργό, προστίθεται στο Εθνικό 
Απόθεμα. 

3. Όταν η μείωση της δηλούμενης έκτασης το 2015 
σε σχέση με την δηλούμενη έκταση 2014 προκύπτει 
από έναρξη ή λύση του συνόλου ή μέρους μίσθωσης 
δημόσιου βοσκότοπου, η ρήτρα απροσδόκητου κέρδους 
δεν εφαρμόζεται. 

4. Όταν η μείωση της δηλούμενης έκτασης το 2015 
σε σχέση με την δηλούμενη έκταση 2014, η οποία ενερ¬ 
γοποιούσε δικαιώματα, προκύπτει από έναρξη ή λύση 
του συνόλου ή μέρους μίσθωσης γεωργικών εκτάσε¬ 
ων, η ρήτρα απροσδόκητου κέρδους εφαρμόζεται στις 
περιπτώσεις που η μίσθωση λήξει μετά την 31.05.2015 

Άρθρο 16 
Εθνικό Απόθεμα 

Α. ΔΗΜΙΟΥΡΓΙΑ ΕΘΝΙΚΟΥ ΑΠΟΘΕΜΑΤΟΣ 

1. Σε εφαρμογή του άρθρου 30 του κανονισμού, το 2015 
δημιουργείται Εθνικό Απόθεμα. Για τη δημιουργία του 
Εθνικού Αποθέματος, εφαρμόζεται γραμμική ποσοστιαία 


μείωση του ανώτατου ορίου του καθεστώτος βασικής 
ενίσχυσης σε εθνικό επίπεδο, ποσοστού 3%. 

2. Δικαιώματα βασικής ενίσχυσης από το Εθνικό Από¬ 
θεμα χορηγούνται σε γεωργούς, οι οποίοι πληρούν την 
προϋπόθεση του ενεργού γεωργού. Το Εθνικό Απόθεμα 
χρησιμοποιείται για τη χορήγηση δικαιωμάτων ενίσχυ¬ 
σης, κατά προτεραιότητα σε γεωργούς νεαρής ηλικί¬ 
ας και σε γεωργούς που αρχίζουν τη γεωργική τους 
δραστηριότητα. Με απόφαση του Υπουργού Αγροτικής 
Ανάπτυξης και Τροφίμων καθορίζεται η χρήση του Εθνι¬ 
κού Αποθέματος για χορήγηση δικαιωμάτων ενίσχυσης: 

(α) σε γεωργούς, προκειμένου να αποφεύγεται η εγκα¬ 
τάλειψη της γης, μεταξύ άλλων σε περιοχές που εφαρ¬ 
μόζονται προγράμματα αναδιάρθρωσης ή προγράμματα 
ανάπτυξης, που υπόκεινται σε κάποια μορφή δημόσιας 
παρέμβασης 

(β) σε γεωργούς, ως αντιστάθμιση σε ειδικά μειονε¬ 
κτήματα 

(γ) σε γεωργούς, οι οποίοι δεν μπόρεσαν να λάβουν 
δικαιώματα βασικής ενίσχυσης λόγω ανωτέρας βίας ή 
εξαιρετικών περιστάσεων 

(δ) επιπλέον, το Εθνικό Απόθεμα μπορεί να χρησιμο¬ 
ποιηθεί για τη γραμμική αύξηση σε μόνιμη βάση όλων 
των δικαιωμάτων βασικής ενίσχυσης σε εθνικό ή περι¬ 
φερειακό επίπεδο, αν το εθνικό απόθεμα υπερβαίνει το 
0,5% του ετήσιου εθνικού ή περιφερειακού ανώτατου 
ορίου για το καθεστώς βασικής ενίσχυσης, υπό την προ¬ 
ϋπόθεση ότι παραμένουν επαρκή διαθέσιμα ποσά για: 

- την κάλυψη της χορήγησης δικαιωμάτων κατά προ¬ 
τεραιότητα σε γεωργούς νεαρής ηλικίας και σε γεωρ¬ 
γούς που αρχίζουν τη γεωργική τους δραστηριότητα, 

- την κάλυψη της χορήγησης δικαιωμάτων σε γεωρ¬ 
γούς που εμπίπτουν στις περιπτώσεις (α) και (β) της 
παραγράφου 2 του παρόντος άρθρου, 

- και τέλος, την κάλυψη της χορήγησης δικαιωμάτων 
ή την αύξηση της αξίας των υφιστάμενων δικαιωμάτων 
σε γεωργούς, βάσει τελεσίδικης δικαστικής απόφασης 
ή οριστικής διοικητικής πράξης. 

(ε) Τέλος, το Εθνικό Απόθεμα μπορεί να χρησιμοποι¬ 
ηθεί για την κάλυψη των ετήσιων αναγκών πληρωμών, 
που πρέπει να δοθούν για την ενίσχυση των γεωργών 
νεαρής ηλικίας και των γεωργών που συμμετέχουν στο 
καθεστώς των μικρών καλλιεργητών. 

3. Η αξία των δικαιωμάτων βασικής ενίσχυσης κα¬ 
θορίζεται στον περιφερειακό μέσο όρο της αξίας των 
δικαιωμάτων ενίσχυσης κατά το έτος χορήγησης και 
ως εκ τούτου δεν υπόκειται σε σύγκλιση, όπως αυτή 
ορίζεται στο άρθρο 14 της παρούσας. Ο περιφερειακός 
μέσος όρος υπολογίζεται διαιρώντας τον περιφερειακό 
ανώτατο όριο του καθεστώτος βασικής ενίσχυσης για 
το έτος χορήγησης, μη περιλαμβανομένου του ποσού 
του εθνικού ή περιφερειακού αποθέματος, δια του αριθ¬ 
μού των χορηγηθέντων δικαιωμάτων ενίσχυσης 

Β. ΑΝΑΠΛΗΡΩΣΗ ΕΘΝΙΚΟΥ ΑΠΟΘΕΜΑΤΟΣ 

4. Το Εθνικό Απόθεμα αναπληρώνεται με ποσά που 
προκύπτουν από: 

(α) δικαιώματα ενίσχυσης, τα οποία δεν συνεπάγο¬ 
νται καταβολές ενισχύσεων επί δύο συναπτά έτη λόγω 
οποιουδήποτε από τα κατωτέρω: 

(ί) μη συμμόρφωσης με τις προϋποθέσεις του ενεργού 
γεωργού, 

(μ) μη τήρησης της ελάχιστης προϋπόθεσης για τη 
λήψη άμεσων ενισχύσεων, του ποσού των 250 €, 

(ιη) απόδειξης πρόκλησης τεχνηέντως από τις 18/10/2011 
συνθηκών, με σκοπό την αποφυγή της μείωσης των 
ενισχύσεων άνω των 150.000 €, που περιγράφεται στο 
άρθρο 5 της παρούσας απόφασης. 

(β) αριθμό δικαιωμάτων ενίσχυσης ισοδύναμο με το 
συνολικό αριθμό δικαιωμάτων ενίσχυσης, που δεν έχουν 
ενεργοποιηθεί επί δύο συναπτά έτη, εκτός κι αν η ενερ¬ 
γοποίηση δεν πραγματοποιήθηκε λόγω ανωτέρω βίας 
ή εξαιρετικών περιστάσεων. Για τον καθορισμό των 
ιδιόκτητων ή μισθωμένων δικαιωμάτων του γεωργού, 
που επιστρέφονται στο εθνικό απόθεμα, δίνεται προ¬ 
τεραιότητα στα δικαιώματα με την χαμηλότερη αξία. 

(γ) δικαιώματα ενίσχυσης που επιστρέφονται εκουσί- 
ως από τους γεωργούς. 

(δ) την εφαρμογή της ρήτρας απροσδόκητου κέρδους, 
(ε) αδικαιολογήτως χορηγηθέντα δικαιώματα ενίσχυ¬ 
σης. 

(στ) γραμμική μείωση της αξίας των δικαιωμάτων ενί¬ 
σχυση σε περιφερειακό επίπεδο, όταν το Εθνικό από¬ 
θεμα δεν επαρκεί για την κάλυψη των περιπτώσεων 
χορήγησης δικαιωμάτων βασικής ενίσχυσης σε γεωρ¬ 
γούς νεαρής ηλικίας και σε γεωργούς που αρχίζουν τη 
γεωργική τους δραστηριότητα. 

(ζ) γραμμική μείωση της αξίας των δικαιωμάτων ενί¬ 
σχυση σε περιφερειακό επίπεδο, όταν το Εθνικό από¬ 
θεμα δεν επαρκεί για την κάλυψη των περιπτώσεων 
αύξησης της αξίας ή χορήγησης δικαιωμάτων βασικής 
ενίσχυσης βάσει τελεσίδικης δικαστική απόφασης ή 
οριστικής διοικητικής πράξης. 

Γ. Για τους σκοπούς της παρούσας απόφασης, ως 
«γεωργοί νεαρής ηλικίας» νοούνται οι γεωργοί, σύμ¬ 
φωνα με το άρθρο 31 της παρούσας. Για τους σκοπούς 
της παρούσας απόφασης, ως «γεωργοί που αρχίζουν 
τη γεωργική τους δραστηριότητα» νοούνται φυσικά ή 
νομικά πρόσωπα, τα οποία, κατά τα πέντε έτη που προ¬ 
ηγούνται της έναρξης γεωργικής δραστηριότητας, δεν 
άσκησαν γεωργική δραστηριότητα στο όνομά τους και 
υπ' ευθύνη τους ούτε έλεγχαν νομικό πρόσωπο που 
ασκούσε γεωργική δραστηριότητα. Σε περίπτωση νομι¬ 
κού προσώπου, το ή τα φυσικά πρόσωπα που ελέγχουν 
το νομικό πρόσωπο δεν πρέπει να έχουν ασκήσει γε¬ 
ωργική δραστηριότητα στο όνομά τους και υπ' ευθύνη 
τους ούτε να ελέγχουν νομικό πρόσωπο, το οποίο έχει 
ασκήσει γεωργική δραστηριότητα κατά τα τελευταία 
πέντε έτη που προηγούνται της έναρξης της γεωργικής 
δραστηριότητας του νομικού προσώπου. 

Τμήμα Β' 

ΜΕΤΑΒΟΛΕΣ ΤΟ 2015 ΟΣΟΝ ΑΦΟΡΑ ΣΤΗΝ ΠΡΩΤΗ 
ΧΟΡΗΓΗΣΗ ΔΙΚΑΙΩΜΑΤΩΝ ΒΑΣΙΚΗΣ ΕΝΙΣΧΥΣΗΣ 

Άρθρο 17 

Περιπτώσεις κληρονομιάς, αλλαγής επωνυμίας, 
τροποποίησης νομικού καθεστώτος, συγχώνευσης ή 
κατάτμησης εκμεταλλεύσεων 

Γ ια τη χορήγηση δικαιωμάτων βασικής ενίσχυσης στο 
πρώτο έτος εφαρμογής του καθεστώτος βασικής ενί¬ 
σχυσης 2015 λαμβάνονται υπόψη περιπτώσεις μεταβο¬ 
λών λόγω κληρονομιάς, αλλαγής επωνυμίας, τροποποί¬ 
ησης νομικού καθεστώτος, συγχώνευσης ή κατάτμησης 
εκμετάλλευσης. 

Γ ια τη διαχείριση των μεταβολών αυτών τίθεται σε 
λειτουργία σχετική διαδικτυακή εφαρμογή, στην οποία 


είναι απαραίτητη η καταχώρηση των σχετικών μετα¬ 
βολών ως την καταληκτική ημερομηνία υποβολής αιτή¬ 
σεων χορήγησης δικαιωμάτων βασικής ενίσχυσης 2015, 
προκειμένου να ληφθούν υπόψη κατά την πρώτη χορή¬ 
γηση δικαιωμάτων βασικής ενίσχυσης το 2015. Λεπτο¬ 
μέρειες και υποδείγματα θα καθοριστούν με απόφαση 
του Υπουργού Αγροτικής Ανάπτυξης και Τροφίμων ή 
εγκύκλιο του Ο.Π.Ε.Κ.Ε.Π.Ε. 

1. Κληρονομιά 

1.1 Εάν ο γεωργός έχει λάβει την εκμετάλλευση ή 
τμήμα αυτής με κληρονομιά, δικαιούται να αιτηθεί τη 
μεταβίβαση του αριθμού και της αξίας των δικαιωμάτων, 
που θα χορηγηθούν για το σύνολο της εκμετάλλευσης 
ή τμήμα αυτής, υπό τις ίδιες προϋποθέσεις με αυτές 
που ίσχυαν για τον γεωργό που διαχειριζόταν αρχικά 
την εκμετάλλευση. 

1.2. Ενδεικτικά αλλά όχι περιοριστικά τα δικαιολογη- 
τικά για τη μεταβίβαση της εκμετάλλευσης λόγω κλη¬ 
ρονομιάς είναι τα ακόλουθα: 

(α) Ληξιαρχική πράξη θανάτου του γεωργού, που δι¬ 
αχειριζόταν αρχικά την εκμετάλλευση 

(β) σε περίπτωση κληρονομιάς με διαθήκη, αντίγραφο 
δημοσιευμένης διαθήκης, πιστοποιητικό περί μη δημοσί¬ 
ευσης άλλης διαθήκης και πιστοποιητικό περί μη αγω¬ 
γής για ακύρωση ή διάρρηξη της διαθήκης 

(γ) σε περίπτωση κληρονομιάς με την εξ' αδιαθέτου 
διαδοχή, πιστοποιητικό πλησιεστέρων συγγενών και 
πιστοποιητικό περί μη δημοσίευσης διαθήκης 

(δ) Δήλωση παραίτησης από την κληρονομιά υπέρ 
ενός ή περισσοτέρων κληρονόμων 

2. Αλλαγή επωνυμίας και αλλαγή νομικού καθεστώτος 

2.1 Η αλλαγή της επωνυμίας δεν επηρεάζει τον αριθμό 
και την αξία των δικαιωμάτων ενίσχυσης, που πρέπει 
να χορηγηθούν. 

2.2 Η αλλαγή του νομικού καθεστώτος δεν επηρεάζει 
τον αριθμό και την αξία των δικαιωμάτων ενίσχυσης, 
που πρέπει να χορηγηθούν, εφόσον ο γεωργός, ο οποί¬ 
ος έλεγχε την αρχική εκμετάλλευση, όσον αφορά τη 
διαχείριση, τα κέρδη και τους χρηματοοικονομικούς 
κινδύνους, διαχειρίζεται επίσης τη νέα εκμετάλλευση. 

2.3 Ενδεικτικό αλλά όχι περιοριστικό δικαιολογητικό η 
βεβαίωση αλλαγής της εταιρικής επωνυμίας ή αλλαγής 
του νομικού καθεστώτος από την εκάστοτε αρμόδια 
υπηρεσία. 

3. Συγχώνευση ή κατάτμηση γεωργικών εκμεταλλεύ¬ 
σεων 

3.1 Η συγχώνευση ή κατάτμηση γεωργικών εκμεταλ¬ 
λεύσεων το αργότερο έως την 15.05.2015 δεν επηρεάζει 
τον συνολικό αριθμό και την αξία των δικαιωμάτων 
βασικής ενίσχυσης, που πρέπει να χορηγηθούν στην 
εκμετάλλευση ή στις εκμεταλλεύσεις και οι γεωργοί 
που διαχειρίζονται τις εκμεταλλεύσεις έχουν πρόσβαση 
κατ' αναλογία στο καθεστώς βασικής ενίσχυσης υπό τις 
αυτές προϋποθέσεις όπως και ο γεωργός που διαχει¬ 
ρίζονταν την αρχική εκμετάλλευση. 

3.2. Ως «συγχώνευση» νοείται η συγχώνευση δύο ή 
περισσότερων διαφορετικών γεωργών σε ένα νέο γε¬ 
ωργό, ο οποίος ελέγχεται όσον αφορά τη διαχείριση, 
τα κέρδη και τους χρηματοοικονομικούς κινδύνους από 
τους γεωργούς, που διαχειρίζονταν τις εκμεταλλεύσεις 
ή από έναν εξ' αυτών. Σε περίπτωση συγχώνευσης, ο γε¬ 
ωργός έχει πρόσβαση στο καθεστώς βασικής ενίσχυσης 
υπό τις ίδιες προϋποθέσεις όπως και ο γεωργός ή οι 

γεωργοί που διαχειρίζονταν αρχικά τις εκμεταλλεύσεις, 
εντός του ορίου των δικαιωμάτων ενίσχυσης που χορη¬ 
γούνται για την αρχική ή τις αρχικές εκμεταλλεύσεις. 

3.3. Ως «κατάτμηση» νοείται η κατάτμηση ενός γεωργού: 
(α) σε τουλάχιστον δύο νέους διαφορετικούς γεωργούς, εκ 
των οποίων ένας τουλάχιστον εξακολουθεί να ελέγχεται, 
όσον αφορά τη διαχείριση, τα κέρδη και τους χρημα¬ 
τοοικονομικούς κινδύνους, από τουλάχιστον ένα από τα 
φυσικά πρόσωπα ή νομικά πρόσωπα, που είχαν αρχικά τη 
διαχείριση της εκμετάλλευσης ή (β) στον αρχικό γεωργό 
και σε τουλάχιστον ένα νέο διαφορετικό γεωργό. 

3.4 Ενδεικτικά αλλά όχι περιοριστικά, τα δικαιολο- 
γητικά για τη μεταβίβαση της εκμετάλλευσης λόγω 
συγχώνευσης ή κατάτμησης είναι τα ακόλουθα: 

(α) Συμφωνητικό κατάτμησης της εκμετάλλευσης ή 
διάλυσης του νομικού προσώπου 

(β) Συμφωνητικό ή καταστατικό συγχώνευσης γεωρ¬ 
γικών εκμεταλλεύσεων 

Άρθρο 18 

Μεταβίβαση δικαιώματος λήψης 

1. Γεωργοί, που πληρούν τις προϋποθέσεις πρώτης 
χορήγησης δικαιωμάτων βασικής ενίσχυσης το 2015, 
όπως αυτές περιγράφονται στο άρθρο 10 της παρού¬ 
σας απόφασης, μπορούν με πώληση ή μίσθωση της 
εκμετάλλευσης τους ή τμήματος αυτή και με συμβό¬ 
λαιο υπογεγραμμένο πριν από την τελική ημερομηνία 
υποβολής αιτήσεων έτους 2015 να μεταβιβάσουν το 
δικαίωμα λήψης δικαιωμάτων βασικής ενίσχυσης σε 
έναν ή περισσότερους γεωργούς, υπό την προϋπόθεση 
να πληρούνται σωρευτικά οι παρακάτω προϋποθέσεις: 

(α) τόσο ο μεταβιβαστής όσο και ο αποδέκτης γε¬ 
ωργός πληρούν το 2015 την προϋπόθεση του ενεργού 
γεωργού, όπως αυτή καθορίζεται στο άρθρο 3 της πα¬ 
ρούσας απόφασης και 

(β) η αίτηση μεταβίβασης δικαιώματος λήψης έχει 
υπογράφει πριν την ημερομηνία που ο αποδέκτης 
υποβάλλει την αίτηση χορήγησης δικαιωμάτων βασι¬ 
κής ενίσχυσης 2015 

2. Δικαιώματα βασικής ενίσχυσης δύναται να χορη¬ 
γούνται και σε γεωργούς, οι οποίοι δεν πληρούν τις 
προϋποθέσεις, που περιγράφονται στο άρθρο 10 της 
παρούσας με τους παρακάτω όρους: 

(α) Στην περίπτωση της σύναψης συμβολαίου πώλη¬ 
σης ή μίσθωσης μέρους της εκμετάλλευσης, μπορεί να 
ληφθεί υπόψη για τη μεταβίβαση δικαιώματος λήψης 
σχετικό συμβόλαιο με ημερομηνία σύναψης πριν το 2015, 
υπό την προϋπόθεση ότι ο πωλητής ή εκμισθωτής μέ¬ 
ρους της εκμετάλλευσης να πληροί τα κριτήρια του 
ενεργού γεωργού το 2015. 

(β) Στην περίπτωση σύναψης συμβολαίου πώλησης 
ή εκμίσθωσης του συνόλου της εκμετάλλευσης, το εν 
λόγω συμβόλαιο μπορεί να ληφθεί υπόψη για τη με¬ 
ταβίβαση δικαιώματος λήψης μόνο με ημερομηνία σύ¬ 
ναψης το 2015, προκειμένου να συμμορφώνεται με την 
προϋπόθεση ότι ο πωλητής ή εκμισθωτής του συνόλου 
της εκμετάλλευσης πληροί τα κριτήρια του ενεργού 
γεωργού το 2015. 

3. Η μεταβίβαση δικαιώματος λήψης δικαιωμάτων ενί¬ 
σχυσης είναι οριστική και δυνατή μόνο σε αποδέκτη, 
που δεν πληροί τις προϋποθέσεις χορήγησης δικαιω¬ 
μάτων βασικής ενίσχυσης του άρθρου 10 της παρούσας 
απόφασης. 


4. (α) Στην περίπτωση μεταβίβασης του δικαιώματος 
λήψης με πώληση ή εκμίσθωση του συνόλου της εκμε¬ 
τάλλευσης, η αίτηση χορήγησης δικαιωμάτων βασικής 
ενίσχυσης το 2015 θα γίνει από τον αγοραστή ή τον 
μισθωτή της γης. 

(β) Στην περίπτωση μεταβίβασης του δικαιώματος λή¬ 
ψης με πώληση ή μίσθωση μέρους της εκμετάλλευσης, 
αίτηση χορήγησης των δικαιωμάτων βασικής ενίσχυσης 
το 2015 μπορεί να γίνει και από τον μεταβιβαστή του 
δικαιώματος λήψης, εφόσον το επιθυμεί, για το μέρος 
της εκμετάλλευσης που έχει στην κατοχή του. 

5. Η αίτηση χορήγησης δικαιωμάτων σε περίπτωση 
μεταβίβασης δικαιώματος λήψης περιλαμβάνει οπωσ¬ 
δήποτε τα εξής: 

α) Υπόδειγμα μεταβίβασης δικαιώματος λήψης, υπο¬ 
γεγραμμένο πριν την ημερομηνία που ο αποδέκτης 
υποβάλλει την αίτηση χορήγησης δικαιωμάτων βασικής 
ενίσχυσης 2015, 

β) λεπτομέρειες του συμβολαίου πώλησης ή εκμίσθω¬ 
σης του συνόλου ή μέρους της εκμετάλλευσης, συμπε¬ 
ριλαμβανομένου αντιγράφου του συμβολαίου, 

(γ) Στοιχεία ταυτοποίησης του μεταβιβαστή του δι¬ 
καιώματος λήψης, συμπεριλαμβανομένου του αριθμού 
τίτλου ΟΔΕΕ και 

δ) Σε περίπτωση πώλησης εκμετάλλευσης, μεταγραφή 
της συμβολαιογραφικής πράξης πώλησης στο Υποθη¬ 
κοφυλακείο ή στο αρμόδιο τμήμα του Εθνικού Κτημα¬ 
τολογίου. 

Περαιτέρω μπορεί να ζητηθούν από τον αγοραστή ή 
μισθωτή όλα τα εχέγγυο ότι πληρούν τις προϋποθέσεις 
του άρθρου 60 του καν. 1306/2013 και ότι δεν δημιούρ¬ 
γησαν τεχνητά τις προϋποθέσεις για την απόκτηση των 
πλεονεκτημάτων που προβλέπονται δυνάμει της τομεα- 
κής γεωργικής νομοθεσίας, αντίθετα με τους σκοπούς 
της νομοθεσίας. 

Άρθρο 19 

Μεταβίβαση των προς χορήγηση 
δικαιωμάτων βασικής ενίσχυσης με μίσθωση 

1. Ο αριθμός των δικαιωμάτων βασικής ενίσχυσης, που 
χορηγούνται σε γεωργό το 2015, ισούται, κατά κανόνα, 
με τον αριθμό των επιλέξιμων εκταρίων, που δηλώνει 
ο γεωργός το 2015. 

Σε περίπτωση μίσθωσης μία εκμετάλλευσης ή τμήμα¬ 
τός της με συμβόλαιο μίσθωσης υπογεγραμμένο πριν 
την ημερομηνία υποβολής της αίτησης χορήγησης δι¬ 
καιωμάτων βασικής ενίσχυσης, οι γεωργοί έχουν την 
δυνατότητα να μεταβιβάζουν μαζί με την εκμετάλλευση 
ή το τμήμα της τα αντίστοιχα δικαιώματα ενίσχυσης 
που πρόκειται να χορηγηθούν. Σ' αυτή την περίπτωση 
τα δικαιώματα ενίσχυσης χορηγούνται στον εκμισθωτή 
και εκμισθώνονται απ' ευθείας στον μισθωτή, ο οποίος 
ωφελείται από την αξία των δικαιωμάτων που κατείχε ο 
εκμισθωτής το 2014, ως βάση υπολογισμού για την αρχι¬ 
κή μοναδιαία αξία των εν λόγω δικαιωμάτων ενίσχυσης. 

2. Χρήση της δυνατότητας, που αναφέρεται στην 
πρώτη παράγραφο του παρόντος άρθρου, δύναται να 
κάνουν και γεωργοί, οι οποίοι είχαν εκμισθώσει επιλέ¬ 
ξιμη γη μαζί με δικαιώματα ενιαίας ενίσχυσης, σύμφωνα 
με τις διατάξεις του Καν(ΕΚ) 73/2009, με υποβολή του 
σχετικού υποδείγματος στον Ο.Π.Ε.Κ.Ε.Π.Ε., με την προ¬ 
ϋπόθεση ο μεταβιβαστής να πληροί τις προϋποθέσεις 
του ενεργού γεωργού το 2015. 



1444 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Προϋπόθεση για τη σύναψη ρήτρας ιδιωτικής σύμ¬ 
βασης σε περίπτωση μίσθωσης εκμετάλλευσης πριν 
το 2015 είναι: 

(α) συμφωνία μεταξύ του εκμισθωτή και του μισθωτή 
εκμετάλλευσης, 

(β) ο εκμισθωτής να πληροί τις προϋποθέσεις πρώτης 
χορήγησης των δικαιωμάτων βασικής ενίσχυσης, σύμ¬ 
φωνα με το άρθρο 10 της παρούσας απόφασης 
(β) ο μισθωτής να πληροί τις προϋποθέσεις του ενερ¬ 
γού γεωργού, σύμφωνα με το άρθρο 3 
(γ) η σύμβαση μίσθωσης της εκμετάλλευσης ή μέρους 
αυτής να λήγει μετά την καταληκτική ημερομηνία υπο¬ 
βολής αίτησης χορήγησης δικαιωμάτων στο πλαίσιο 
του καθεστώτος βασικής ενίσχυσης. 

3. Μία τέτοια μίσθωση δεν θεωρείται μεταβίβαση χω¬ 
ρίς γη και ως εκ τούτου δεν εφαρμόζεται παρακράτηση 
υπέρ του εθνικού αποθέματος. 

4. Στην περίπτωση της μίσθωσης μέσω ρήτρας ιδι¬ 
ωτικής σύμβασης, η αίτηση χορήγησης δικαιωμάτων 
ενίσχυσης, που υπόκεινται στην εν λόγω συμβατική ρή¬ 
τρα, υποβάλλεται από τον εκμισθωτή. Η εν λόγω αίτηση 
περιλαμβάνει τις ακόλουθες πληροφορίες: 

(α) Υπόδειγμα εκμίσθωσης των προς χορήγηση δικαι¬ 
ωμάτων βασικής ενίσχυσης, υπογεγραμμένο πριν την 
ημερομηνία που ο μεταβιβαστής υποβάλλει την αίτηση 
χορήγησης δικαιωμάτων βασικής ενίσχυσης 2015 
(β) λεπτομέρειες της σύμβασης μίσθωσης, συμπερι- 
λαμβανομένης της σχετικής συμβατικής ρήτρας και/η 
αντίγραφο της εν λόγω σύμβασης μίσθωσης 
(γ) τον αριθμό των επιλέξιμων εκταρίων, που υπόκει- 
νται στην εν λόγω συμβατική ρήτρα 
(δ) τα στοιχεία ταυτοποίησης του γεωργού, στον 
οποίο γίνεται η μεταβίβαση βάσει της ρήτρας αυτής, 
συμπεριλαμβανομένης, εφόσον είναι εφικτό, της μονα¬ 
δικής ταυτοποίησης του δικαιούχου 

5. Η αίτηση χορήγησης δικαιωμάτων ενίσχυσης δύ- 
ναται να υποβληθεί και από τον μισθωτή εξ' ονόματος 
του εκμισθωτή. Στην περίπτωση αυτή επαληθεύει ότι ο 
εκμισθωτής έχει εξουσιοδοτήσει τον μισθωτή να υπο¬ 
βάλλει την αίτηση. 

ΤΜΗΜΑ Γ 

ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ 
ΤΟΥ ΚΑΘΕΣΤΩΤΟΣ ΒΑΣΙΚΗΣ ΕΝΙΣΧΥΣΗΣ 

Αρθρο 20 

Ενστάσεις ή δικαστικές αποφάσεις 

Σε κάθε περίπτωση κατά την οποία ο γεωργός, μετά 
από υποβολή ένστασης, αίτησης θεραπείας, απλής ή 
ενδικοφανούς προσφυγής ή άσκησης ένδικου μέσου ή 
βοηθήματος, δικαιώθηκε με οριστική απόφαση αρμόδι¬ 
ας διοικητικής αρχής ή αρμόδιου δικαστηρίου για τα 
καθεστώτα των άμεσων ενισχύσεων, τότε οι μεταβο¬ 
λές αυτές λαμβάνονται υπόψη στον υπολογισμό των 
δικαιωμάτων βασικής ενίσχυσης από το έτος, το οποίο 
εκδόθηκε η εν λόγω απόφαση. 

Άρθρο 21 

Ανάκτηση αχρεωστήτως καταβληθέντων ποσών, 
σχετικών με την χορήγηση δικαιωμάτων ενίσχυσης ή 
την αύξηση της αξίας τους 

1. Σε περίπτωση που, μετά τη χορήγηση των δικαιω¬ 
μάτων βασικής ενίσχυσης στους δικαιούχους, σύμφωνα 
με την παρούσα απόφαση, διαπιστωθεί ότι ο αριθμός 


των δικαιωμάτων βασικής ενίσχυσης, που χορηγήθηκαν 
ήταν υπερβολικά υψηλός, ο αριθμός των κατ’ υπέρβαση 
χορηγηθέντων δικαιωμάτων ενίσχυσης επιστρέφεται 
στο εθνικό απόθεμα. Εάν το σφάλμα αυτό οφείλεται 
στην αρμόδια αρχή ή σε άλλη αρχή και δεν ήταν εύλογα 
δυνατόν να εντοπιστεί από τον δικαιούχο, η αξία των 
υπόλοιπων δικαιωμάτων ενίσχυσης που χορηγήθηκαν 
στον συγκεκριμένο δικαιούχο αναπροσαρμόζεται ανα- 
λόγως. 

2. Στην περίπτωση που ο ενδιαφερόμενος δικαιούχος, 
στον οποίο χορηγήθηκε υπερβολικά υψηλός αριθμός δι¬ 
καιωμάτων βασικής ενίσχυσης, έχει στο μεταξύ μεταβι¬ 
βάσει δικαιώματα ενίσχυσης σε άλλους δικαιούχους και 
δεν έχει επαρκή αριθμό δικαιωμάτων στη διάθεσή του 
για να καλύψει την αξία των αχρεωστήτως χορηγηθέ¬ 
ντων δικαιωμάτων ενίσχυσης, τα κατ’ υπέρβαση μεταβι- 
βασθέντα δικαιώματα βασικής ενίσχυσης επιστρέφονται 
στο εθνικό απόθεμα κατ’ αναλογία με τον αριθμό των 
δικαιωμάτων ενίσχυσης, που τους έχουν μεταβιβασθεί. 

3. Σε περίπτωση που, μετά τη χορήγηση των δικαι¬ 
ωμάτων βασικής ενίσχυσης σε δικαιούχους, σύμφωνα 
με την παρούσα απόφαση, διαπιστωθεί ότι η αξία των 
δικαιωμάτων ενιαίας ενίσχυσης που έχει στην κατοχή 
του ο δικαιούχος κατά την ημερομηνία υποβολής της 
αίτησης του για το 2014 ή η αύξηση της μοναδιαίας 
αξίας των δικαιωμάτων ενίσχυσης ήταν υπέρμετρα 
υψηλές, η αξία των εν λόγω δικαιωμάτων βάσει της 
εσφαλμένης αναφοράς για τον ενδιαφερόμενο δικαι¬ 
ούχο αναπροσαρμόζεται αναλόγως. Η αναπροσαρμογή 
αυτή πραγματοποιείται και για τα δικαιώματα βασικής 
ενίσχυσης, τα οποία στο μεταξύ έχουν μεταβιβασθεί σε 
άλλους δικαιούχους. Η αξία της μείωσης επιστρέφεται 
στο εθνικό απόθεμα. 

4. Εάν, μετά τη χορήγηση των δικαιωμάτων ενίσχυσης 
στους δικαιούχους διαπιστωθεί ότι προκύπτει, για τον 
ίδιο δικαιούχο, η κατάσταση που περιγράφεται στις 
παραγράφους 1 και 3 του παρόντος άρθρου, η αναπρο¬ 
σαρμογή της αξίας των συνολικών δικαιωμάτων βασικής 
ενίσχυσης πραγματοποιείται πριν από την επιστροφή 
των αδικαιολογήτως χορηγηθέντων δικαιωμάτων ενί¬ 
σχυσης στο εθνικό απόθεμα. 

5. Οι αναπροσαρμογές του αριθμού ή/και της αξίας 
των δικαιωμάτων βασικής ενίσχυσης που προβλέπονται 
στο παρόν άρθρο δεν έχουν ως συνέπεια τον συστημα¬ 
τικό εκ νέου υπολογισμό των υπόλοιπων δικαιωμάτων 
ενίσχυσης. 

6. Δεν ανακτώνται αδικαιολογήτως χορηγηθέντα δι¬ 
καιώματα ενίσχυσης, εφόσον η συνολική αξία των εν 
λόγω δικαιωμάτων ενίσχυσης κατά τον χρόνο της εξα¬ 
κρίβωσης για την εφαρμογή των αναπροσαρμογών, που 
προβλέπονται στο παρόν άρθρο, δεν υπερβαίνει τα 50 
ευρώ για κανένα από τα έτη εφαρμογής του καθεστώ¬ 
τος βασικής ενίσχυσης. 

Αρθρο 22 

Υπολογισμός προσωρινών Δικαιωμάτων 
Βασικής Ενίσχυσης 

1. Κατά το πρώτο έτος εφαρμογής του καθεστώτος 
της βασικής ενίσχυσης και όσον αφορά στον υπολογι¬ 
σμό του αριθμού και της αξίας των δικαιωμάτων βασικής 
ενίσχυσης που θα χορηγηθούν στους δικαιούχους γε¬ 
ωργούς της βασικής ενίσχυσης, υπολογίζονται έγκαιρα 
από τον Ο.Π.Ε.Κ.Ε.Π.Ε. προσωρινά δικαιώματα ενίσχυσης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1445 


2. Ο υπολογισμός της προσωρινής αξίας και των προ¬ 
σωρινών δικαιωμάτων της βασικής ενίσχυσης, θα γίνει 
με όλες τις διαθέσιμες πληροφορίες που θα έχει ο 
Ο.Π.Ε.Κ.Ε.Π.Ε. για κάθε γεωργό στην ηλεκτρονική βάση 
δεδομένων για την περίοδο αναφοράς 2013 και 2014, 
με σεβασμό του ανώτατου περιφερειακού ορίου, με τις 
προβλεπόμενες παρακρατήσεις για το εθνικό απόθεμα, 
με την έκδοση για κάθε δικαιούχο της «πράξης προσ¬ 
διορισμού των προσωρινών δικαιωμάτων της βασικής 
ενίσχυσης». Στην πράξη αυτή θα περιλαμβάνεται ο ανα¬ 
λυτικός προσδιορισμός του αρχικής μοναδιαίας αξίας, 
της ενίσχυσης για γεωργικές πρακτικές επωφελείς για 
το περιβάλλον, της σύγκλισης της μοναδιαίας αξίας ως 
το 2020, ο αριθμός των εκταρίων και ο αριθμός των 
δικαιωμάτων βασικής ενίσχυσης. 

3. Ο αριθμός και η αξία των προσωρινών δικαιωμάτων 
βασικής ενίσχυσης θα κοινοποιηθεί με κάθε πρόσφορο 
μέσο στους δικαιούχους ή τους νόμιμους αντιπροσώ¬ 
πους ή πληρεξούσιους τους. Η κοινοποίηση ή πλήρης 
γνώση της πράξης αυτής από τον ενδιαφερόμενο γεωρ¬ 
γό μπορεί να προκύπτει από οποιοδήποτε μέσο. 

Άρθρο 23 

Υποβολή αιτήσεων αναθεώρησης των 
προσωρινών Δικαιωμάτων Βασικής Ενίσχυσης 

1. Οι γεωργοί, στους οποίους γνωστοποιούνται με 
κάθε πρόσφορο μέσο οι ατομικές πράξεις προσδιορι¬ 
σμού των προσωρινών δικαιωμάτων της βασικής ενί¬ 
σχυσης, και διαπιστώνουν ότι υπάρχουν λάθη, διαφορές 
ή νέα στοιχεία που πρέπει να ληφθούν υπόψη για τον 
υπολογισμό των οριστικών δικαιωμάτων, μπορούν να 
υποβάλλουν αίτημα αναθεώρησης στον Ο.Π.Ε.Κ.Ε.Π.Ε. 
εντός ενός ημερολογιακού μήνα, το οποίο συνοδεύεται 
από τα κατά περίπτωση κατάλληλα δικαιολογητικά. 

Οι λόγοι αναθεώρησης των πράξεων προσδιορισμού 
των προσωρινών δικαιωμάτων της βασικής ενίσχυσης 
των παραγωγών είναι οι ακόλουθοι: 

(α) Διαπίστωση ανακριβειών στα ατομικά τους στοι¬ 
χεία ή ενημέρωση αλλαγών, σε περίπτωση αλλαγής 

(β) Δικαίωση ένστασης ή οριστικής δικαστικής από¬ 
φασης μετά την 15/05/2014, το αποτέλεσμα της οποίας 
επηρεάζει τον υπολογισμό της αξίας των δικαιωμάτων 
ενιαίας ενίσχυσης του έτους 2014 και δεν έχει ληφθεί 
υπόψη. 

(γ) Απένταξη από το καθεστώς των μικροκαλλιεργη- 
τών το 2015 

(δ) Χαρακτηρισμός του γεωργού ως μη ενεργός 

2. Η εξέταση των αιτήσεων αναθεώρησης θα γίνει 
κεντρικά και θα ολοκληρωθεί από τον Ο.Π.Ε.Κ.Ε.Π.Ε., 
τα δε αποτελέσματα των αιτήσεων αναθεώρησης που 
θα γίνουν αποδεκτά καταχωρίζονται στην Ηλεκτρονική 
Βάση Δεδομένων και κοινοποιούνται με οποιοδήποτε 
πρόσφορο τρόπο στους ενδιαφερομένους. 

Άρθρο 24 

Οριστικός υπολογισμός και χορήγηση 
δικαιωμάτων βασικής ενίσχυσης 2015 

1. Μετά την εξέταση των αιτήσεων αναθεώρησης των 
παραγωγών και την χορήγηση των δικαιωμάτων από το 
Εθνικό Απόθεμα, ο Ο.Π.Ε.Κ.Ε.Π.Ε. προβαίνει στον οριστικό 
υπολογισμό και χορήγηση των δικαιωμάτων βασικής 
ενίσχυσης για όλους τους δικαιούχους γεωργούς, τη¬ 
ρώντας το περιφερειακό ανώτατο όριο. 


Με βάση τα στοιχεία αυτά, γίνεται ο υπολογισμός 
της μοναδιαίας αξίας των δικαιωμάτων ενίσχυσης 
κάθε γεωργού, με ακρίβεια τριών δεκαδικών και γί¬ 
νεται στρογγυλοποίηση στο πλησιέστερο ανώτερο ή 
κατώτερο δεύτερο δεκαδικό. Εάν το αποτέλεσμα του 
υπολογισμού βρίσκεται ακριβώς στο μέσον, το ποσό 
στρογγυλοποιείται στο πλησιέστερο ανώτερο δεύτερο 
δεκαδικό. 

Άρθρο 25 

Μεταβίβαση δικαιωμάτων βασικής ενίσχυσης 

1. Η μεταβίβαση δικαιωμάτων βασικής ενίσχυσης πραγ¬ 
ματοποιείται μετά την ολοκλήρωση της χορήγησης 
των οριστικών δικαιωμάτων βασικής ενίσχυσης στους 
δικαιούχους γεωργούς, με εξαίρεση την σύναψη ιδιω¬ 
τικού συμφωνητικού εκμίσθωσης των προς χορήγηση 
δικαιωμάτων βασικής ενίσχυσης, που περιγράφεται στο 
άρθρο 19. 

2. Τα δικαιώματα μπορούν να μεταβιβάζονται σε γε¬ 
ωργό, που πληροί τις ακόλουθες προϋποθέσεις: 

(α) του ενεργού γεωργού και 

(β) εγκατεστημένου εντός της ελληνικής επικράτει¬ 
ας, εκτός από την περίπτωση της μεταβίβασης λόγω 
κληρονομιάς. 

3. Τα μεταβιβασθέντα δικαιώματα βασικής ενίσχυσης, 
περιλαμβανομένης της μεταβίβασης λόγω κληρονομιάς, 
ενεργοποιούνται μόνο εντός της ίδιας περιφέρειας. 

4. Τα δικαιώματα βασικής ενίσχυσης είναι δυνατόν 
να μεταβιβάζονται με πώληση ή οποιαδήποτε άλλη 
οριστική μεταβίβαση ή με μίσθωση, συνοδευόμενα ή 
μη από επιλέξιμα εκτάρια. Σε περίπτωση μίσθωσης δι¬ 
καιωμάτων βασικής ενίσχυσης με γη, τα δικαιώματα 
βασικής ενίσχυσης και η έκταση μισθώνονται για την 
ίδια χρονική περίοδο. 

5. Κατά τη μεταβίβαση δικαιωμάτων βασικής ενίσχυ¬ 
σης και σε εφαρμογή του άρθρου 34 του κανονισμού, 
εφαρμόζεται παρακράτηση επί της ετήσιας μοναδιαίας 
αξίας υπέρ του εθνικού αποθέματος, το ποσοστό της 
οποίας καθορίζεται με απόφαση του Υπουργού Αγρο¬ 
τικής Ανάπτυξης και Τροφίμων. 

ΚΕΦΑΛΑΙΟ Γ - 

ΛΟΙΠΑ ΚΑΘΕΣΤΩΤΑ ΤΙΤΛΩΝ III, IV ΚΑΙ V 
ΤΟΥ ΚΑΝ.(ΕΕ)1307/2013 

ΤΜΗΜΑ Α' 

ΕΝΙΣΧΥΣΗ ΓΙΑ ΓΕΩΡΓΙΚΕΣ ΠΡΑΚΤΙΚΕΣ ΕΠΩΦΕΛΕΙΣ ΓΙΑ 
ΤΟ ΚΛΙΜΑ ΚΑΙ ΤΟ ΠΕΡΙΒΑΛΛΟΝ (ΠΡΑΣΙΝΗ ΕΝΙΣΧΥΣΗ) 

Αρθρο 26 
Γενικοί κανόνες 

1. Οι γεωργοί που δικαιούνται ενίσχυσης στο πλαίσιο 
του καθεστώτος βασικής ενίσχυσης τηρούν σε όλα τα 
επιλέξιμα εκτάριά τους τις γεωργικές πρακτικές που 
είναι επωφελείς για το κλίμα και το περιβάλλον των 
άρθρων 27, 28 και 29 της παρούσας. 

2. Οι επωφελείς για το κλίμα και το περιβάλλον γε¬ 
ωργικές πρακτικές είναι οι εξής: 

α) Διαφοροποίηση καλλιεργειών 

β) Διατήρηση των υφιστάμενων μόνιμων βοσκοτόπων 

γ) Ύπαρξη περιοχής οικολογικής εστίασης στη γε¬ 
ωργική έκταση 

3. Δεν εφαρμόζονται ισοδύναμες πρακτικές όπως πε- 
ριγράφονται στο άρθρο 43(3) του κανονισμού. 

4. Οι γεωργοί που συμμορφώνονται με τις απαιτήσεις 
που ορίζονται στο άρθρο 29 παράγραφος 1 του Καν. 
(ΕΚ) αριθ. 834/2007 όσον αφορά τη βιολογική γεωργία 
δικαιούνται αυτοδικαίως την ενίσχυση που προβλέπεται 
στο παρόν Κεφάλαιο. Ωστόσο, αυτό εφαρμόζεται μόνο 
στις μονάδες μιας εκμετάλλευσης που χρησιμοποιού¬ 
νται για βιολογική παραγωγή σύμφωνα με το άρθρο 11 
του Καν.(ΕΚ) αριθ. 834/2007. 

5. Κατ’ εφαρμογή του εδαφίου 3 και 4 του άρθρου 43.9 
του κανονισμού, η πράσινη ενίσχυση χορηγείται ως πο¬ 
σοστό της συνολικής αξίας των δικαιωμάτων ενίσχυσης 
που ενεργοποιεί ο γεωργός για κάθε συγκεκριμένο έτος. 

6. Τα ποσά που κατανέμονται για την παρούσα ενί¬ 
σχυση ακολουθούν την ίδια κατανομή για τη βασική 
ενίσχυση, όπως περιγράφονται στο άρθρο 6. 

Άρθρο 27 

Διαφοροποίηση καλλιεργειών 

1. Όταν η αρόσιμη γη του γεωργού καλύπτει έκταση 
μεταξύ 10 και 30 εκταρίων και δεν καλλιεργείται εξ 
ολοκλήρου με καλλιέργειες κάτω από το νερό για ση¬ 
μαντικό μέρος του έτους ή για σημαντικό μέρος του 
κύκλου καλλιέργειας, πρέπει να υπάρχουν τουλάχιστον 
δύο διαφορετικές καλλιέργειες σε αυτή την αρόσιμη γη. 
Η κύρια καλλιέργεια δεν πρέπει να καλύπτει περισσό¬ 
τερο από το 75 % αυτής της αρόσιμης γης. 

2. Όταν η αρόσιμη γη του γεωργού καλύπτει έκταση 
πάνω από 30 εκτάρια και δεν καλλιεργείται εξ ολοκλή¬ 
ρου με καλλιέργειες κάτω από το νερό για σημαντικό 
μέρος του έτους ή για σημαντικό μέρος του κύκλου 
καλλιέργειας, πρέπει να υπάρχουν τουλάχιστον τρεις 
διαφορετικές καλλιέργειες σε αυτή την αρόσιμη γη. Η 
κύρια καλλιέργεια δεν πρέπει να καλύπτει πάνω από το 
75 % αυτής της αρόσιμης γης και οι δύο κύριες καλλι¬ 
έργειες δεν πρέπει να καλύπτουν από κοινού πάνω από 
το 95 % αυτής της αρόσιμης γης. 

3. Με την επιφύλαξη του αριθμού των καλλιεργειών 
που απαιτούνται σύμφωνα με τις δύο προηγούμενες 
παραγράφους, τα ανώτατα όρια που ορίζονται σε αυτές 
δεν εφαρμόζονται στις εκμεταλλεύσεις όπου αγρω¬ 
στώδη ή λοιπά ποώδη κτηνοτροφικά φυτά ή γη υπό 
αγρανάπαυση καλύπτουν άνω του 75 % της αρόσιμης 
γης. Στην περίπτωση αυτή, η κύρια καλλιέργεια στην 
υπόλοιπη αρόσιμη έκταση δεν πρέπει να καλύπτει άνω 
του 75 % της υπόλοιπης αυτής αρόσιμης γης, εκτός 
εάν η υπόλοιπη αυτή έκταση καλύπτεται από αγρω¬ 
στώδη ή λοιπά ποώδη κτηνοτροφικά φυτά ή γη υπό 
αγρανάπαυση. 

Οι δύο πρώτες παράγραφοι δεν εφαρμόζονται στις 
γεωργικές εκμεταλλεύσεις: 

ί. όταν ποσοστό μεγαλύτερο του 75 % της αρόσιμης 
γης χρησιμοποιείται για την παραγωγή αγρωστωδών 
ή λοιπών ποωδών κτηνοτροφικών φυτών, ως γη υπό 
αγρανάπαυση ή για συνδυασμό των δύο, με την προϋ¬ 
πόθεση ότι η αρόσιμη γη που δεν καλύπτεται από αυτές 
τις χρήσεις δεν υπερβαίνει τα 30 εκτάρια· 

ϋ. όταν ποσοστό μεγαλύτερο του 75 % της επιλέξιμης 
γεωργικής έκτασης χρησιμοποιείται ως μόνιμος βοσκό¬ 
τοπος, χρησιμοποιείται για την παραγωγή αγρωστωδών 
ή λοιπών ποωδών κτηνοτροφικών φυτών ή καλλιεργείται 
με καλλιέργειες κάτω από νερό για σημαντικό μέρος 
του έτους ή για σημαντικό μέρος του κύκλου καλλι¬ 
έργειας ή για συνδυασμό των χρήσεων αυτών, με την 


προϋπόθεση ότι η αρόσιμη έκταση που δεν καλύπτεται 
από αυτές τις χρήσεις δεν υπερβαίνει τα 30 εκτάρια 1 
ίϋ. όταν ποσοστό μεγαλύτερο του 50 % των δεδη¬ 
λωμένων εκτάσεων αρόσιμης γης δεν δηλώθηκε από 
το γεωργό στην αίτηση ενίσχυσης του προηγούμενου 
έτους και εφόσον, βάσει των γεωχωρικών στοιχείων των 
αιτήσεων ενίσχυσης, προκύπτει ότι όλη η αρόσιμη γη 
καλλιεργείται με διαφορετική καλλιέργεια από εκείνη 
του προηγούμενου ημερολογιακού έτους. 

4. Ως «καλλιέργεια» νοείται αδιακρίτως: 
ί.η καλλιέργεια οποιουδήποτε εκ των διαφορετικών 
γενών που ορίζονται στη βοτανική ταξινόμηση των 
καλλιεργειών 

ϋ.η καλλιέργεια οποιουδήποτε εκ των ειδών στην πε¬ 
ρίπτωση ΒΓ355ίθ30θ3θ, 8θΐ3ΙΊ30θ3θ ΚΟΙ 0ϋ0ϋΓ0ίΐ30θ3θ, 
ίϋ.η γη υπό αγρανάπαυση 

ιν. τα αγρωστώδη ή άλλα ποώδη κτηνοτροφικά φυτά. 
Οι χειμερινές και οι εαρινές καλλιέργειες θεωρούνται 
διαφορετικές ακόμη και εάν ανήκουν στο ίδιο γένος. 

Άρθρο 28 

Διατήρηση μόνιμων βοσκότοπων 

Η αναλογία της γης που αποτελεί μόνιμο βοσκότοπο 
προς τη συνολική γεωργική έκταση που δηλώνεται κατ’ 
έτος από τους γεωργούς στην αίτηση ενίσχυσης, δεν 
μειώνεται κατά ποσοστό μεγαλύτερο του 5% σε σύ¬ 
γκριση με την αναλογία αναφοράς που θα καθοριστεί 
το έτος 2015, διαιρώντας τη γη που αποτελεί μόνιμο 
βοσκότοπο με τη συνολική γεωργική έκταση, σύμφωνα 
με τα προβλεπόμενα στο άρθρο 45 του Κανονισμού. 
Όταν αποδεικνύεται ότι η αναλογία αυτή έχει μειω¬ 
θεί κατά ποσοστό μεγαλύτερο του 5% σε σχέση με 
την αναλογία αναφοράς, επιβάλλονται υποχρεώσεις 
σε επίπεδο εκμετάλλευσης για μετατροπή εκτάσεων 
σε εκτάσεις μόνιμων βοσκότοπων, όσον αφορά τους 
γεωργούς που διαθέτουν γη η οποία μετατράπηκε από 
εκτάσεις μόνιμων λειμώνων ή μόνιμων βοσκοτόπων, σε 
γη για άλλες χρήσεις κατά τη διάρκεια παρελθούσας 
περιόδου. 

Στις εκτάσεις μόνιμων βοσκότοπων που βρίσκονται 
εντός των περιοχών του Δικτύου Φύση 2000 (Ν3ίυΓ3), 
δεν επιτρέπεται η άροση, καθώς και η αλλαγή της γε¬ 
ωργικής τους χρήσης από μόνιμους βοσκότοπους. 

Άρθρο 29 

Ύπαρξη περιοχής οικολογικής εστίασης 
στη γεωργική έκταση 

1. Όταν η αρόσιμη γη μιας εκμετάλλευσης καλύπτει 
περισσότερα από 15 εκτάρια, οι γεωργοί διασφαλίζουν 
ότι, από την 1η Ιανουάριου 2015, μια έκταση αντιστοι¬ 
χούσα τουλάχιστον στο 5 % της αρόσιμης γης της εκ¬ 
μετάλλευσης που δήλωσε ο γεωργός αποτελεί περιοχή 
οικολογικής εστίασης. Περιοχές οικολογικής εστίασης 
ορίζονται τα ακόλουθα στοιχεία: 
α. Γη υπό αγρανάπαυση. 

β. Χαρακτηριστικά τοπίου στα οποία περιλαμβάνονται: 
ί. Οι δενδροστοιχίες υπό την προϋπόθεση ότι η διάμε¬ 
τρος των κομών των δένδρων υπερβαίνει το ένα μέτρο 
και η μεταξύ των κομών απόσταση δεν υπερβαίνει τα 
πέντε μέτρα. Το στοιχείο αυτό υπολογίζεται ως έκταση 
με συντελεστή μετατροπής 5 και στάθμισης 2, 
μ. Οι συστάδες δένδρων με αλληλεπικαλυπτόμενες 
κόμες και οι θαμνώνες, με μέγιστη αποδεκτή έκταση 

τα 0,3 εκτάρια και συντελεστή στάθμισης 1,5. 

ϋι. Τάφροι με μέγιστο πλάτος έξι μέτρα, περιλαμβανο- 
μένων ανοικτών υδάτινων ρευμάτων για σκοπούς άρ¬ 
δευσης ή αποστράγγισης, εξαιρουμένων των καναλιών 
που κατασκευάζονται από σκυρόδεμα. Ο συντελεστής 
μετατροπής είναι 3 και στάθμισης 2. 

ιν. Οι ζώνες ανάσχεσης κατά μήκος των υδατορεμά- 
των και λοιπών υδάτινων όγκων, που συνίστανται σε 
ακαλλιέργητο περιθώριο ενός μέτρου σύμφωνα με το 
πρότυπο της Καλής Γεωργικής και Περιβαλλοντικής Κα¬ 
τάστασης της Πολλαπλής Συμμόρφωσης για τα ύδατα. 
Ο συντελεστής μετατροπής είναι 6 και στάθμισης 1,5. 

γ. Εκτάσεις με καλλιέργεια που έχει ικανότητες δέ¬ 
σμευσης του αζώτου (ψυχανθή), με συντελεστή στάθ- 
μισης 0,7, όπου περιλαμβάνονται φυτά των ακόλουθων 
γενών και ειδών: 
ί. Μθάίοαοο 53ίίν3 (Μηδική) 
ϋ. Ρίΐ35ΘθΙυδ ερρ. (Φασόλια) 
μι. νίρηα ερρ. (Μαυρομάτικα κ.α.) 
ιν. ίοΐυε αοίΓΜουΙβΙυε (Λωτός) 
ν. Οιοθγ ερρ. (Ρεβύθια) 
νι. ΤπίοΙίυπι ερρ. (Τριφύλλια) 
νϋ. νίοί3 1α03 (Βρώσιμα κουκιά) 
νίϋ. Ι_θπε ουΙιπβΐΊδ (Φακές) 
ιχ. ίυρίπυε ερρ. (Λούπινα) 
χ. Ρίευπι ερρ. (Μπιζέλια) 
χι. νίοί3 ερρ. (Βίκος κ.α.) 

2. Η ύπαρξη περιοχής οικολογικής εστίασης στην αρό¬ 
σιμη έκταση της εκμετάλλευσης δεν απαιτείται στις 
ακόλουθες περιπτώσεις: 

α. Όταν ποσοστό μεγαλύτερο του 75 % της αρόσιμης 
Υθά χρησιμοποιείται για την παραγωγή αγρωστωδών 
ή λοιπών ποωδών κτηνοτροφικών φυτών, ως γη υπό 
αγρανάπαυση, καλλιεργείται με καλλιέργειες ψυχανθών 
ή για συνδυασμό των χρήσεων αυτών, με την προϋπό¬ 
θεση ότι η αρόσιμη γη που δεν καλύπτεται από αυτές 
τις χρήσεις δεν υπερβαίνει τα 30 εκτάρια. 

β. Όταν ποσοστό μεγαλύτερο του 75 % της επιλέξι¬ 
μης γεωργικής έκτασης αποτελεί μόνιμο βοσκότοπο, 
χρησιμοποιείται για την παραγωγή αγρωστωδών ή λοι¬ 
πών ποωδών κτηνοτροφικών φυτών ή καλλιεργείται με 
καλλιέργειες κάτω από νερό για σημαντικό μέρος του 
έτους ή για σημαντικό μέρος του κύκλου καλλιέργειας ή 
για συνδυασμό των χρήσεων αυτών, με την προϋπόθεση 
ότι η αρόσιμη έκταση που δεν καλύπτεται από αυτές 
τις χρήσεις δεν υπερβαίνει τα 30 εκτάρια. 

γ) για το τμήμα της εκμετάλλευσης που χρησιμοποι¬ 
είται για βιολογική παραγωγή και εφ’ όσον ο γεωργός 
συμμορφώνεται με τις απαιτήσεις που ορίζονται στο 
άρθρο 29, παράγραφος 1 του Καν. (ΕΚ) 834/2007 όσον 
αφορά τη βιολογική γεωργία. 

ΤΜΗΜΑ Β' 

ΕΝΙΣΧΥΣΗ ΓΙΑ ΓΕΩΡΓΟΥΣ ΝΕΑΡΗΣ ΗΛΙΚΙΑΣ 
Αρθρο 30 

Ενίσχυση Γεωργών Νεαρής ηλικίας 

1. Η ενίσχυση για νέους γεωργούς χορηγείται ετησίως 
κατόπιν ενεργοποίησης των δικαιωμάτων ενίσχυσης 
από το γεωργό, για περίοδο που δεν υπερβαίνει τα 
πέντε έτη. Η περίοδος αυτή μειώνεται κατά τον αριθμό 
των ετών που μεσολάβησαν μεταξύ της δημιουργίας της 
εκμετάλλευσης και της πρώτης υποβολής της αίτησης 
ενίσχυσης για γεωργούς νεαρής ηλικίας. 


2. Σε εφαρμογή του άρθρου 50.6.α του Κανονισμού, το 
ύψος της ενίσχυσης υπολογίζεται κάθε χρόνο, με τον 
πολλαπλασιασμό των ενεργοποιηθέντων δικαιωμάτων 
με αριθμητική τιμή που αντιστοιχεί στο 25% της μέ¬ 
σης αξίας των δικαιωμάτων ενίσχυσης που κατέχει ή 
μισθώνει ο γεωργός. 

3. Σε εφαρμογή της παρ. 9 του άρθρου 50 του Κανο¬ 
νισμού, η ενίσχυση χορηγείται μέχρι ανώτατου ορίου 
25 δικαιωμάτων για κάθε δικαιούχο. 

Αρθρο 31 

Δικαιούχοι Ενίσχυσης Γ εωργών Νεαρής ηλικίας 

1. Ως Γεωργοί Νεαρής ηλικίας («Νέοι γεωργοί») νοού¬ 
νται τα φυσικά πρόσωπα που δημιουργούν για πρώτη 
φορά γεωργική εκμετάλλευση ως επικεφαλής της εκμε¬ 
τάλλευσης ή τα οποία έχουν ήδη εγκατασταθεί κατά τη 
διάρκεια των πέντε ετών που προηγούνται της πρώτης 
υποβολής αίτησης για το καθεστώς βασικής ενίσχυσης 
και είναι ηλικίας έως 40 ετών κατά το έτος υποβολής 
της αίτησης . 

2. Ως «Γεωργοί Νεαρής ηλικίας» νοούνται και τα νο¬ 
μικά πρόσωπα, ανεξάρτητα από τη νομική τους μορφή, 
εφόσον πληρούνται οι ακόλουθες προϋποθέσεις: 

α) Το νομικό πρόσωπο δικαιούται ενίσχυσης στο πλαί¬ 
σιο του καθεστώτος βασικής ενίσχυσης και έχει ενερ¬ 
γοποιήσει δικαιώματα ενίσχυσης ή δηλώσει επιλέξιμα 
εκτάρια. 

β) Τουλάχιστον ένα από τα φυσικά πρόσωπα που συμ¬ 
μετέχουν στο κεφάλαιο ή στη διαχείριση του νομικού 
προσώπου είναι νέος γεωργός, σύμφωνα με την παρά¬ 
γραφο 1 και ασκεί αποτελεσματικό και μακροχρόνιο 
έλεγχο είτε αποκλειστικά είτε από κοινού με άλλους 
νέους γεωργούς. 

3. Σε περίπτωση που ένα νομικό πρόσωπο ελέγχεται 
είτε αποκλειστικά είτε από κοινού από άλλο νομικό πρό¬ 
σωπο, εφαρμόζονται οι όροι οι οποίοι αναφέρονται στο 
στοιχείο β) σε κάθε φυσικό πρόσωπο που ασκεί έλεγχο 
επί του εν λόγω άλλου νομικού προσώπου. 

4. Η εν λόγω ενίσχυση παύει να χορηγείται, εάν ο 
έλεγχος επί του νομικού προσώπου παύει να ασκείται 
από νέο/νέους γεωργούς. 

Ως εκ τούτου, οι προϋποθέσεις και οι όροι για τα 
νομικά πρόσωπα νοούνται ως εξής: 

• ως πρώτη υποβολή αίτησης για το καθεστώς βασι¬ 
κής ενίσχυσης νοείται η πρώτη υποβολή αίτησης ενί¬ 
σχυσης του νομικού προσώπου στο πλαίσιο του καθε¬ 
στώτος των νέων γεωργών. 

• ως δημιουργία εκμετάλλευσης για πρώτη φορά, νο¬ 
είται η εγκατάσταση των νέων γεωργών που ασκούν 
έλεγχο επί του νομικού προσώπου. Σε περίπτωση που 
περισσότεροι νέοι γεωργοί έχουν αποκτήσει έλεγχο 
επί του νομικού προσώπου σε διαφορετικές χρονικές 
στιγμές, ως χρόνος της «δημιουργίας» θεωρείται η από¬ 
κτηση του ελέγχου που προηγείται χρονικά. 

Τηρούμενων των αναλογιών, τα ανωτέρω εφαρμόζο¬ 
νται και σε ομάδες φυσικών προσώπων. 

ΤΜΗΜΑ Γ 

ΚΑΘΕΣΤΩΣ ΜΙΚΡΟΚΑΛΛΙΕΡΓΗΤΩΝ 

Άρθρο 32 

Καθεστώς για τους Μικροκαλλιεργητές 

1. Το πρώτο έτος εφαρμογής του καθεστώτος βασικής 
ενίσχυσης, 2015, θεσπίζεται καθεστώς μικροκαλλιεργητών. 

2. Στο καθεστώς των μικροκαλλιεργητών εντάσσονται 
αυτόματα όλοι οι γεωργοί το 2015, οι οποίοι: 

α) πληρούν τις προϋποθέσεις του ενεργού γεωργού, 
όπως περιγράφονται στο άρθρο 3 της παρούσας από¬ 
φασης, 

β) το 2015 έχουν ιδιόκτητα ή μισθωμένα δικαιώματα 
ενίσχυσης και 

γ) το σύνολο των άμεσων ενισχύσεων, που λαμβάνουν 
δυνάμει των Τίτλων III και IV του Κανονισμού είναι ποσό 
χαμηλότερο των 1.250 €. 

Εκτίμηση του ύψους της ενίσχυσης, μαζί με τα δι¬ 
καιώματα και τις υποχρεώσεις της ένταξης στο καθε¬ 
στώς των μικροκαλλιεργητών, κοινοποιείται από τον 
Ο.Π.Ε.Κ.Ε.Π.Ε. έγκαιρα, και μετά την ολοκλήρωση των 
σχετικών ελέγχων, στους γεωργούς. 

3. Γεωργοί, που δεν επιθυμούν την αυτόματη ένταξή 
τους στο καθεστώς των μικροκαλλιεργητών το 2015, 
υποβάλλουν σχετικό αίτημα το αργότερο ως τις 15 
Οκτωβρίου 2015 για το έτος υποβολής αιτήσεων 2015 
ή σε μεταγενέστερο έτος. Γ εωργοί, οι οποίοι επιλέγουν 
να αποσυρθούν μετά την ημερομηνία αυτή δεν έχουν 
πλέον δικαίωμα συμμετοχής στο εν λόγω καθεστώς. 

4. Κατ’ εφαρμογή του άρθρου 63.2.α. του κανονισμού 
το ποσό της ετήσιας ενίσχυσης για κάθε γεωργό που 
συμμετέχει στο καθεστώς των μικροκαλλιεργητών ορί¬ 
ζεται ίσο προς τη συνολική αξία των ενισχύσεων που 
πρέπει να χορηγούνται ετησίως στο γεωργό, σύμφωνα 
με τους Τίτλους III και IV του κανονισμού. Όσον αφορά 
στην προαιρετική συνδεδεμένη στήριξη, τα εν λόγω 
ποσά καθορίζονται βάσει των ενδεικτικών τιμών ανά 
συνδεδεμένη στήριξη. 

5. Τα δικαιώματα βασικής ενίσχυσης, που κατέχουν 
γεωργοί που συμμετέχουν στο καθεστώς των μικροκαλ- 
λιεργητών υπόκεινται στους κανόνες της μεταβίβασης 
δικαιωμάτων. 

6. Οι γεωργοί, που συμμετέχουν στο καθεστώς των 
μικροκαλλιεργητών, εξαιρούνται από τις γεωργικές δρα¬ 
στηριότητες, που προβλέπονται για την τήρηση των 
γεωργικών πρακτικών επωφελών για το κλίμα και το 
περιβάλλον. 

ΤΜΗΜΑ Δ' - ΛΟΙΠΑ ΚΑΘΕΣΤΩΤΑ 
Αρθρο 33 

Συνδεδεμένες Ενισχύσεις 

1. Σε εφαρμογή των άρθρων 52-53 του κανονισμού, 
χορηγείται συνδεδεμένη στήριξη για τα παρακάτω 
προϊόντα: 

1. Ρύζι 

2. Σκληρό Σίτο 

3. Θηλυκά Βοοειδή 

4. Βιομηχανική τομάτα 

5. Πορτοκάλια χυμοποίησης 

6. Αίγες και Πρόβατα ορεινών και μειονεκτικών πε¬ 
ριοχών 

7. Αίγες και Πρόβατα πεδινών περιοχών 

8. Όσπρια ανθρώπινης κατανάλωσης 

9. Πρωτεϊνούχα κτηνοτροφικά ψυχανθή 

10. Σπόροι σποράς 

11. Σπαράγγια 

12. Μεταξοσκώληκες 

13. Ζαχαρότευτλα 

14. Ειδική συνδεδεμένη ενίσχυση για τους γεωργούς 
που εκτρέφουν ζώα, διέθεταν ειδικά δικαιώματα με βάση 


τον καν. (ΕΚ) 73/2009, και δεν δηλώνουν επιλέξιμες 
εκτάσεις 

15. Ροδάκινα προς χυμοποίηση 

2. Οι όροι και οι προϋποθέσεις χορήγησης των ενι¬ 
σχύσεων αυτών περιγράφονται σε σχετικές Υπουργικές 
αποφάσεις. 

Άρθρο 34 

Ειδική ενίσχυση για το βαμβάκι 

1. Στους γεωργούς που παράγουν βαμβάκι υπαγόμενο 
στον κωδικό Σ0520100 χορηγείται ενίσχυση σύμφωνα 
με τους όρους των άρθρων 56-60 του κανονισμού. 

2. Η ενίσχυση αυτή χορηγείται με βάση την επιλέ¬ 
ξιμη έκταση που καλλιεργείται με βαμβάκι από κάθε 
δικαιούχο. 

3. Λεπτομερείς διατάξεις για τους όρους και τις προ¬ 
ϋποθέσεις της ενίσχυσης αυτής περιγράφονται σε σχε¬ 
τική υπουργική απόφαση. 

ΚΕΦΑΛΑΙΟ Δ' 

ΟΛΟΚΛΗΡΩΜΕΝΟ ΣΥΣΤΗΜΑ 

ΔΙΑΧΕΙΡΙΣΗΣ ΚΑΙ ΕΛΕΓΧΟΥ 
ΤΜΗΜΑ Α' - ΟΛΟΚΛΗΡΩΜΕΝΟ ΣΥΣΤΗΜΑ 

Αρθρο 35 
Πεδίο Εφαρμογής 

Σύμφωνα με το άρθρο 67 του Καν. (ΕΕ) αριθ. 1306/2013, 
η χώρα μας συγκροτεί και διαχειρίζεται ένα ολοκληρω¬ 
μένο σύστημα διαχείρισης, ελέγχου και τήρησης αρχεί¬ 
ων, (εφεξής καλούμενο "Ολοκληρωμένο Σύστημα"), το 
οποίο τηρείται από τον Ο.Π.Ε.Κ.Ε.Π.Ε. και χρησιμοποι¬ 
είται για τον έλεγχο, την επιβολή κυρώσεων και την 
πληρωμή των ενισχύσεων. 

Το ολοκληρωμένο σύστημα εφαρμόζεται στα καθε¬ 
στώτα στήριξης που απαριθμούνται στο παράρτημα I 
του κανονισμού καθώς και στη στήριξη που χορηγείται 
σύμφωνα με το άρθρο 21 παράγραφος 1 στοιχεία α) και 
β), τα άρθρα 28 έως 31, τα άρθρα 33, 34 και 40 του Καν. 
(ΕΕ) αριθ. 1305/2013 και, κατά περίπτωση, το άρθρο 35 
παρ. 2 στοιχεία β) και γ) του Καν. (ΕΕ) αριθ. 1303/2013. 

Άρθρο 36 

Στοιχεία του ολοκληρωμένου συστήματος 

1. Το ολοκληρωμένο σύστημα περιλαμβάνει τα ακό¬ 
λουθα στοιχεία: 

α) ηλεκτρονική βάση δεδομένων 
β) σύστημα αναγνώρισης αγροτεμαχίων 
γ) σύστημα αναγνώρισης και καταγραφής των ζώων 
δ) σύστημα προσδιορισμού και καταγραφής των δι¬ 
καιωμάτων ενίσχυσης 1 
ε) ενιαία αίτηση ενίσχυσης 
στ) ολοκληρωμένο σύστημα ελέγχου 
ζ) ενιαίο σύστημα καταγραφής της ταυτότητας κάθε 
δικαιούχου ο οποίος υποβάλλει ενιαία αίτηση. 

ΤΜΗΜΑ Β' - ΕΝΙΑΙΑ ΑΙΤΗΣΗ 

Αρθρο 37 

Ενιαία Αίτηση Ενίσχυσης 

1. Σύμφωνα με το άρθρο 72, παράγραφος 4 του Καν. 
(ΕΕ) 1306/2013, μια ενιαία αίτηση καλύπτει όλα τα κα¬ 
θεστώτα και τα μέτρα στήριξης που αναφέρονται στην 
παρούσα απόφαση. 

Ειδικά για το 2015, η εν λόγω αίτηση, αποτελεί και 
αίτηση χορήγησης δικαιωμάτων στο πλαίσιο του καθε¬ 
στώτος βασικής ενίσχυσης. 

2. Κάθε έτος, ο δικαιούχος της στήριξης που αναφέ- 
ρεται στο άρθρο 33 και 34 της παρούσας υποβάλλει 
ενιαία αίτηση, αναφέροντας κατά περίπτωση: 

α) Όλα τα αγροτεμάχια της εκμετάλλευσης καθώς 
και τις μη γεωργικές εκτάσεις για τις οποίες ζητείται 
η στήριξη. 

β) Τα δικαιώματα ενίσχυσης που έχουν δηλωθεί για 
ενεργοποίηση 1 

γ) κάθε απαραίτητη πρόσθετη πληροφορία. 

3. Τα αγροτεμάχια έκτασης έως 0,1 εκτάριο για τα 
οποία δεν υποβάλλεται αίτηση ενίσχυσης δεν χρειά¬ 
ζεται να δηλώνονται εφόσον η συνολική έκταση των 
αγροτεμαχίων δεν υπερβαίνει το ένα εκτάριο. 

4. Η αρμόδια αρχή (Ο.Π.Ε.Κ.Ε.Π.Ε.) διαθέτει στον δικαι¬ 
ούχο το προσυμπληρωμένο έντυπο αίτησης με βάση 
τις εκτάσεις που καθορίστηκαν το προηγούμενο έτος 
καθώς και σχεδιαγράμματα στα οποία εμφανίζεται η 
θέση των εκτάσεων αυτών. 

5. Ο γεωργός υποβάλλει μία μόνο ενιαία αίτηση ενί¬ 
σχυσης κατ’ έτος, η οποία αποτελεί 

α) δήλωση της συνολικής γεωργικής εκμετάλλευσης, 

β) αίτηση χορήγησης ενίσχυσης για τα καθεστώτα 
που απαριθμούνται στο άρθρο 35 της παρούσας. 

6. Η υποβολή ενιαίας αίτησης ενίσχυσης αποτελεί 
υποχρέωση του παραγωγού προκειμένου να του κα¬ 
ταβληθούν οι άμεσες ενισχύσεις. Τυχόν λανθασμένη 
δήλωση των στοιχείων της εκμετάλλευσή του, θα έχει 
ως συνέπεια την επιβολή κυρώσεων. 

Αρθρο 38 

Υποβολή της ενιαίας αίτησης - προθεσμίες 

1. Η ενιαία αίτηση υποβάλλεται ηλεκτρονικά στον 
Ο.Π.Ε.Κ.Ε.Π.Ε. από τον ίδιο το γεωργό ή μέσω ενός 
φορέα υποδοχής αίτησης της επιλογής του, που έχει 
πιστοποιηθεί για τη γεωγραφική περιοχή στην οποία 
ανήκει η έδρα της αγροτικής του εκμετάλλευσης. 

2. Κατά την υποβολή του εντύπου της ενιαίας αίτησης, 
ο δικαιούχος διορθώνει το προσυμπληρωμένο έντυπο σε 
περίπτωση που οι πληροφορίες που περιλαμβάνονται 
στο προσυμπληρωμένο έντυπο είναι ανακριβείς, σε πε¬ 
ρίπτωση που έχουν επέλθει μεταβολές και, ειδικότερα 
από το έτος 2016 και μετά: 

α) τις μεταβιβάσεις δικαιωμάτων ενίσχυσης σύμφωνα 
με το άρθρο 34 του κανονισμού 

β) κατά περίπτωση, το μέγεθος και τη θέση της πε¬ 
ριοχής οικολογικής εστίασης. 

3. Η καταληκτική ημερομηνία υποβολής ενιαίας αί¬ 
τησης είναι η 15η Μάίου κάθε έτους. Όταν η καταλη¬ 
κτική ημερομηνία για την υποβολή ενιαίας αίτησης ή 
η καταληκτική ημερομηνία για τις τροποποιήσεις της 
ενιαίας συμπίπτει με αργία, Σάββατο ή Κυριακή, τότε 
θεωρείται ότι η προθεσμία λήγει την πρώτη επόμενη 
εργάσιμη ημέρα. 

4. Εκτός από τις περιπτώσεις ανωτέρας βίας και τις 
εξαιρετικές περιστάσεις που αναφέρονται στο άρθρο 44 
της παρούσας, η υποβολή αίτησης ενίσχυσης ή αίτησης 
πληρωμής μετά την καταληκτική ημερομηνία για την 
εν λόγω υποβολή, συνεπάγεται μείωση κατά 1 % ανά 
εργάσιμη ημέρα των ποσών που θα εδικαιούτο να λάβει 
ο δικαιούχος εάν η αίτηση είχε υποβληθεί εμπρόθεσμα. 


Εάν η εν λόγω καθυστέρηση είναι μεγαλύτερη των 25 
ημερών, η αίτηση θεωρείται ως μη αποδεκτή και δεν 
χορηγείται ουδεμία ενίσχυση ή στήριξη στον δικαιούχο. 

5. Εκτός από τις περιπτώσεις ανωτέρας βίας και τις 
εξαιρετικές περιστάσεις που αναφέρονται στο άρθρο 
44 της παρούσας, η υποβολή τροποποίησης της ενιαίας 
αίτησης μετά την 15η Μαΐου, συνεπάγεται μείωση κατά 
1 % ανά εργάσιμη ημέρα των ποσών που σχετίζονται 
με την πραγματική χρήση των συγκεκριμένων αγρο¬ 
τεμαχίων. 

6. Εκτός από τις περιπτώσεις ανωτέρας βίας και τις 
εξαιρετικές περιστάσεις που αναφέρονται στο άρθρο 
44 της παρούσας, η υποβολή αίτησης χορήγησης ή, 
κατά περίπτωση, αύξησης της αξίας των δικαιωμάτων 
ενίσχυσης μετά την 15η Μα'ΐου, συνεπάγεται μείωση 
κατά 3 % ανά εργάσιμη ημέρα των ποσών που πρέπει 
να καταβληθούν κατά το συγκεκριμένο έτος σε σχέ¬ 
ση με τα δικαιώματα ενίσχυσης ή, κατά περίπτωση, 
σε σχέση με την αύξηση της αξίας των δικαιωμάτων 
ενίσχυσης που πρόκειται να χορηγηθούν στον δικαι¬ 
ούχο. Σε περίπτωση καθυστέρησης μεγαλύτερης των 
25 ημερολογιακών ημερών η αίτηση θεωρείται ως μη 
αποδεκτή και δεν χορηγούνται στον δικαιούχο δικαι¬ 
ώματα ενίσχυσης ούτε, κατά περίπτωση, αυξάνεται η 
αξία των δικαιωμάτων ενίσχυσης. 

Αρθρο 39 

Περιεχόμενο της ενιαίας αίτησης ενίσχυσης 

1. Η ενιαία αίτηση περιέχει όλες τις αναγκαίες πληρο¬ 
φορίες για τη διαπίστωση της επιλεξιμότητας για την 
ενίσχυση ή/και τη στήριξη, και ειδικότερα: 

α) τα στοιχεία ταυτότητας του δικαιούχου· 
β) τις λεπτομέρειες των σχετικών καθεστώτων άμε¬ 
σων ενισχύσεων ή/και μέτρων αγροτικής ανάπτυξης· 
γ) τον προσδιορισμό των δικαιωμάτων ενίσχυσης σύμ¬ 
φωνα με το σύστημα προσδιορισμού και καταγραφής 
που προβλέπεται στο άρθρο 7 του κατ’ εξουσιοδότηση 
Καν. (ΕΕ) αριθ. 640/2014 για τους σκοπούς του καθε¬ 
στώτος βασικής ενίσχυσης· 
δ) τα στοιχεία που επιτρέπουν τη σαφή αναγνώρι¬ 
ση όλων των αγροτεμαχίων της εκμετάλλευσης, την 
έκτασή τους εκπεφρασμένη σε εκτάρια με ακρίβεια δύο 
δεκαδικών ψηφίων, τη θέση τους και, εφόσον απαιτεί¬ 
ται, περαιτέρω διευκρινίσεις σχετικά με τη χρήση των 
αγροτεμαχίων 

ε) κατά περίπτωση, τα στοιχεία που επιτρέπουν τη 
σαφή αναγνώριση των μη γεωργικών εκτάσεων για τις 
οποίες ζητείται στήριξη στο πλαίσιο των μέτρων αγρο¬ 
τικής ανάπτυξης· 

στ) κατά περίπτωση, τα δικαιολογητικά έγγραφα που 
απαιτούνται για τη διαπίστωση της επιλεξιμότητας για 
το συγκεκριμένο καθεστώς ή/και μέτρο· 
ζ) δήλωση του δικαιούχου ότι γνωρίζει τους όρους 
συμμετοχής στο συγκεκριμένο καθεστώς άμεσων ενι¬ 
σχύσεων 

η) κατά περίπτωση, μνεία εκ μέρους του δικαιούχου 
ότι καλύπτεται από τον κατάλογο μη γεωργικών επιχει¬ 
ρήσεων ή δραστηριοτήτων που αναφέρονται στο άρθρο 
9 παράγραφος 2 πρώτο και δεύτερο εδάφιο του Καν. 
(ΕΕ) αριθ. 1307/2013. 

2. Για τον προσδιορισμό των δικαιωμάτων ενίσχυσης 
που αναφέρεται στην παράγραφο 1 στοιχείο γ), στα 
προσυμπληρωμένο έντυπα που διανέμονται στους δι- 

καιούχους σύμφωνα με το άρθρο 72 παράγραφος 3 του 
Καν. (ΕΕ) αριθ. 1306/2013 αναγράφονται τα δικαιώματα 
ενίσχυσης σύμφωνα με το σύστημα προσδιορισμού και 
καταγραφής που προβλέπεται στο άρθρο 7 του κατ’ 
εξουσιοδότηση Καν. (ΕΕ) αριθ. 640/2014. 

3. Οι δικαιούχοι υποχρεούνται να προσδιορίζουν και 
να δηλώνουν με σαφή τρόπο την έκταση κάθε αγρο¬ 
τεμαχίου και, κατά περίπτωση, το είδος, το μέγεθος 
και τη θέση των περιοχών οικολογικής εστίασης. Όσον 
αφορά τις ενισχύσεις οικολογικής μέριμνας, οι δικαι¬ 
ούχοι υποχρεούνται επίσης να διευκρινίζουν τη χρήση 
των αγροτεμαχίων που δηλώνονται. 

Άρθρο 40 

Χρήση της γεωργικής γης 

1. Οι γεωργοί μπορούν να χρησιμοποιούν τα αγρο¬ 
τεμάχια που δηλώνουν στα καθεστώτα των άμεσων 
ενισχύσεων για κάθε γεωργική δραστηριότητα. 

2. Η αντιστοιχία που χρησιμοποιείται για μετατροπή 
των επιλέξιμων ζώων σε ισοδύναμες Μονάδες Μεγάλων 
Ζώων (Μ.Μ.Ζ.) είναι η εξής: 


ΕΙΔΟΣ / ΚΑΤΗΓΟΡΙΑ ΕΠΙΛΕΞΙΜΩΝ ΖΩΩΝ 

ΜΜΖ/ζώο 

Αιγοπρόβατα (ανεξαρτήτως ηλικίας και 
φύλου) 

0,15 

Αρσενικά και θηλυκά βοοειδή ηλικίας 
κάτω των 6 μηνών 

0,20 

Αρσενικά και θηλυκά βοοειδή ηλικίας από 
6 έως 24 μηνών 

0,60 

Αρσενικά και θηλυκά βοοειδή ηλικίας 
άνω των 24 μηνών 

1,00 


3. Πλην περιπτώσεων ανωτέρας βίας ή εξαιρετικών 
περιστάσεων, τα αγροτεμάχια αυτά βρίσκονται στη δι¬ 
άθεση του γεωργού την 31η Μαΐου του ημερολογιακού 
έτους υποβολής της ενιαίας αίτησης . 

4. Η στήριξη στο πλαίσιο του καθεστώτος βασικής 
ενίσχυσης χορηγείται στους γεωργούς, μέσω δήλω¬ 
σης, κατόπιν ενεργοποίησης δικαιώματος ενίσχυσης 
ανά επιλέξιμο εκτάριο. Τα ενεργοποιημένα δικαιώματα 
ενίσχυσης συνεπάγονται δικαίωμα ετήσιας είσπραξης 
των ποσών που ορίζονται σε αυτά, με την επιφύλαξη 
της εφαρμογής: 

α) δημοσιονομικής πειθαρχίας 

β) μείωσης των ενισχύσεων κατά το άρθρο 11 του 
κανονισμού, 

γ) των γραμμικών μειώσεων σύμφωνα με τα άρθρα 
7, 51 παράγραφος 2 και 65 παράγραφος 2 του ίδιου 
κανονισμού και 

δ) των προβλεπομένων διατάξεων του άρθρου 63 του 
Καν. 1306/2013 για τα αχρεωστήτως καταβληθέντα ποσά 
και τις διοικητικές κυρώσεις. 

5. Ως «επιλέξιμο εκτάριο» νοείται: 

α) κάθε γεωργική έκταση της εκμετάλλευσης που 
χρησιμοποιείται για γεωργικές δραστηριότητες ή, σε 
περίπτωση που έχει και μη γεωργική χρήση, κατά κύριο 
λόγο για γεωργικές δραστηριότητες ή 

β) κάθε έκταση που γέννησε δικαίωμα είσπραξης το 
2008 στο πλαίσιο του καθεστώτος ενιαίας ενίσχυσης ή 
του καθεστώτος ενιαίας στρεμματικής ενίσχυσης που 
ορίζονται, αντίστοιχα, στους Τίτλους III και ΙΝ/Α του Καν. 
(ΕΚ) αριθ. 1782/2003 και η οποία: 

- δεν ανταποκρίνεται πλέον στον ορισμό του «επι¬ 
λέξιμου εκταρίου» που περιλαμβάνεται στο στοιχείο 


α) λόγω της εφαρμογής της οδηγίας 92/43/ΕΟΚ, της 
οδηγίας 2000/60/ΕΚ και της οδηγίας 2009/147/ΕΚ- ή 

- καθ’ όλη τη διάρκεια της σχετικής δέσμευσης του 
συγκεκριμένου γεωργού, αναδασώνεται σύμφωνα με το 
άρθρο 31 του Καν. (ΕΚ) αριθ. 1257/1999 ή το άρθρο 43 του 
Καν. (ΕΚ) αριθ. 1698/2005 ή το άρθρο 22 του Καν. (ΕΕ) 
αριθ. 1305/2013 ή στο πλαίσιο εθνικού καθεστώτος του 
οποίου οι προϋποθέσεις είναι σύμφωνες με το άρθρο 
43 παράγραφοι 1, 2 και 3 του Καν. (ΕΚ) αριθ. 1698/2005 
ή το άρθρο 22 του Καν. (ΕΕ) αριθ. 1305/2013 ή 

- καθ’ όλη τη διάρκεια της σχετικής δέσμευσης του συ¬ 
γκεκριμένου γεωργού, τελεί υπό καθεστώς παύσης καλ¬ 
λιέργειας σύμφωνα με τα άρθρα 22, 23 και 24 του Καν. 
(ΕΚ) αριθ. 1257/1999 ή το άρθρο 39 του Καν. (ΕΚ) αριθ. 1698/ 
2005 ή το άρθρο 28 του Καν. (ΕΕ) αριθ. 1305/2013. 

6. Για να είναι επιλέξιμες, οι εκτάσεις πρέπει να αντα- 
ποκρίνονται στον ορισμό του επιλέξιμου εκταρίου καθ’ 
όλο το ημερολογιακό έτος, εκτός από περίπτωση ανω¬ 
τέρας βίας ή εξαιρετικών περιστάσεων. 

7. Γ ια τους σκοπούς της ενεργοποίησης των δικαιω¬ 
μάτων ενίσχυσης, ο γεωργός δηλώνει τα αγροτεμάχια 
που αντιστοιχούν στα επιλέξιμα εκτάρια τα οποία συν¬ 
δέονται με δικαίωμα ενίσχυσης. Εκτός από περίπτωση 
ανωτέρας βίας ή εξαιρετικών περιστάσεων, τα αγρο¬ 
τεμάχια αυτά μπορούν να δηλωθούν μόνο αν είναι στη 
διάθεση του γεωργού στις 31 Μαΐου του ημερολογιακού 
έτους ενίσχυσης. 

8. Σύμφωνα με το άρθρο 17 του Καν. (ΕΕ) 640/2013 οι 
καλλιεργητικές ομάδες υποδιαιρούνται ως εξής: 

α) στις εκτάσεις που δηλώνονται με σκοπό την ενερ¬ 
γοποίηση των δικαιωμάτων ενίσχυσης στο πλαίσιο του 
καθεστώτος βασικής ενίσχυσης ή με σκοπό την υπα¬ 
γωγή στο καθεστώς ενιαίας στρεμματικής ενίσχυσης 

β) στις εκτάσεις που δηλώνονται στο πλαίσιο κάθε 
άλλου καθεστώτος στρεμματικής ενίσχυσης ή μέτρου 
στήριξης βάσει της έκτασης, για το οποίο ισχύει δια¬ 
φορετικό ποσοστό ενίσχυσης ή στήριξης 

γ) στις εκτάσεις που δηλώνονται στη στήλη «άλλες 
χρήσεις» 

Εάν η ίδια έκταση χρησιμεύει ως βάση για αίτηση 
ενίσχυσης και/ή αίτηση πληρωμής στο πλαίσιο περισ¬ 
σότερων του ενός καθεστώτων στρεμματικής ενίσχυσης 
ή μέτρων στήριξης βάσει της έκτασης, η έκταση αυτή 
λαμβάνεται υπόψη χωριστά για καθένα από τα εν λόγω 
καθεστώτα ενίσχυσης ή μέτρα στήριξης. 

9. Τα εκτάρια αρόσιμης γης σε μόνιμα θερμοκήπια για 
το έτος υποβολής 2013, εξαιρούνται κατά τον υπολο¬ 
γισμό του αριθμού των επιλέξιμων εκταρίων κατά την 
πρώτη χορήγηση δικαιωμάτων ενίσχυσης. 

Άρθρο 41 

Τροποποιήσεις της ενιαίας αίτησης 

1. Μετά το πέρας της καταληκτικής ημερομηνίας για 
την υποβολή της ενιαίας αίτησης ή της αίτησης πληρω¬ 
μής, μπορούν να προστεθούν ή να προσαρμοστούν στην 
ενιαία αίτηση ή στην αίτηση πληρωμής μεμονωμένα 
αγροτεμάχια ή μεμονωμένα δικαιώματα ενίσχυσης, υπό 
τον όρο ότι τηρούνται οι απαιτήσεις που προβλέπονται 
στα συγκεκριμένα καθεστώτα άμεσων ενισχύσεων ή 
μέτρα αγροτικής ανάπτυξης. 

Υπό τους ίδιους όρους μπορούν να γίνουν τροπο¬ 
ποιήσεις σχετικά με τη χρήση ή το καθεστώς άμεσων 
ενισχύσεων ή το μέτρο αγροτικής ανάπτυξης για με- 

μονωμένα αγροτεμάχια ή σχετικά με τα δικαιώματα 
ενίσχυσης που έχουν ήδη δηλωθεί στην ενιαία αίτηση. 

Εάν οι τροποποιήσεις που αναφέρονται στο πρώτο και 
το δεύτερο εδάφιο έχουν επίπτωση στα δικαιολογητικά 
έγγραφα ή σε συμβάσεις που πρέπει ενδεχομένως να 
υποβληθούν, τα εν λόγω έγγραφα ή συμβάσεις μπορούν 
να τροποποιηθούν αναλόγως. 

2. Οι τροποποιήσεις που επέρχονται σύμφωνα με την 
παράγραφο 1 κοινοποιούνται στην αρμόδια αρχή εγγρά- 
φως ή και ηλεκτρονικά έως την 31η Μα'ΐου του σχετικού 
ημερολογιακού έτους. 

3. Σε δεόντως αιτιολογημένες περιπτώσεις, ο γεωρ¬ 
γός επιτρέπεται να τροποποιεί τη δήλωσή του με την 
προϋπόθεση ότι διατηρεί τουλάχιστον τον αριθμό των 
εκταρίων που αντιστοιχούν στα δικαιώματα ενίσχυσης 
του και τηρεί τους όρους χορήγησης της ενίσχυσης 
στο πλαίσιο του καθεστώτος βασικής ενίσχυσης για 
τη συγκεκριμένη έκταση. 

4. Εάν η αρμόδια αρχή έχει ήδη ενημερώσει τον δι¬ 
καιούχο για περιπτώσεις μη συμμόρφωσης στην ενιαία 
αίτηση ή στην αίτηση πληρωμής ή εάν έχει ειδοποιήσει 
τον δικαιούχο για την πρόθεσή της να διενεργήσει επι¬ 
τόπιο έλεγχο ή εάν ο επιτόπιος έλεγχος αποκαλύψει 
τυχόν περιπτώσεις μη συμμόρφωσης, δεν επιτρέπονται 
τροποποιήσεις σύμφωνα με την παράγραφο 1 για τα 
αγροτεμάχια που αφορούν οι περιπτώσεις μη συμμόρ¬ 
φωσης. 

Άρθρο 42 

Διορθώσεις και αναπροσαρμογές 
προφανών σφαλμάτων 

Η ενιαία αίτηση και τυχόν δικαιολογητικά έγγραφα 
που παρέχει ο δικαιούχος μπορούν να διορθώνονται και 
να προσαρμόζονται ανά πάσα στιγμή μετά την υποβολή 
τους σε περιπτώσεις προφανών σφαλμάτων και υπό 
την προϋπόθεση ότι ο δικαιούχος ενήργησε καλή τη 
πίστη. Η αρμόδια αρχή δύναται να αναγνωρίζει προφα¬ 
νή σφάλματα μόνον εφόσον μπορούν να διαπιστωθούν 
απευθείας στο πλαίσιο τυπικού ελέγχου των στοιχείων 
που περιλαμβάνονται στα έγγραφα τα οποία αναφέρο- 
νται στο πρώτο εδάφιο. 

Οι κατηγορίες τέτοιων λαθών τα οποία μπορούν να 
αναγνωρισθούν ως προφανή σφάλματα είναι οι εξής : 

1. Λάθη αβλεψίας ή απροσεξίας 

2. Λάθη εκ παραδρομής, που διαπιστώνονται στο πλαί¬ 
σιο ενός πιο επιστάμενου ελέγχου (οπτικού - χειρόγρα¬ 
φου ή μηχανογραφικού) και τα οποία προκύπτουν από 
σύγκριση των στοιχείων που εμφανίζονται μέσα στην 
αίτηση ή στα συνοδευτικά δικαιολογητικά. 

Γενικά, λάθη που αφορούν στον τύπο καλλιέργειας 
δεν μπορούν να θεωρηθούν ως «προφανή». Ωστόσο, 
μπορεί να χορηγηθεί ενίσχυση, κατ’ εξαίρεση, σε περι¬ 
πτώσεις όπου είναι σαφές ότι ο γεωργός έκανε λάθος 
στη δήλωση είτε ανταλλάσσοντας τη θέση δύο αγρο¬ 
τεμαχίων και υπό τις ακόλουθες προϋποθέσεις: 

• η οικονομική ενίσχυση που προκύπτει με βάση τη 
δήλωση θα πρέπει να μην είναι μεγαλύτερη από εκείνη 
που θα προκύπτει με βάση τα πραγματικά στοιχεία. 

• οι ελεγκτές έχουν πεισθεί ότι ο αϊτών δεν έκανε 
λάθος δήλωση προκειμένου να αποφύγει τον έλεγχο. 

3. Γενικά, σε οποιαδήποτε από τις παραπάνω πε¬ 
ριπτώσεις, προκύψει η ανάγκη διόρθωσης, θα πρέπει 
να αναφέρεται ακριβώς η αιτία (να έχει εξεταστεί και 


απορριφθεί η περίπτωση δόλου) και, εφόσον υπάρ¬ 
χουν αποδεικτικά στοιχεία που διαβιβάζονται από τους 
εμπλεκόμενους φορείς, θα πρέπει να γίνεται παραπομπή 
στα σχετικά έγγραφα. 

4. Οι γεωργοί που, για οποιοδήποτε λόγο, επιθυμούν 
να μεταβάλουν στοιχεία των αιτήσεών τους, στα πλαί¬ 
σια διόρθωσης προφανών σφαλμάτων, υποβάλλουν 
σχετικό αίτημα στην αρμόδια αρχή. 

Άρθρο 43 

Ανάκληση των αιτήσεων ενίσχυσης 

1. Κάθε αίτηση ενίσχυσης, αίτηση στήριξης, αίτηση 
πληρωμής ή άλλη δήλωση μπορεί να ανακληθεί εγγρά- 
φως, εν άλω ή εν μέρει, οποιαδήποτε στιγμή. Η ανάκλη¬ 
ση αυτή καταχωρίζεται από την αρμόδια αρχή. 

2. Εάν η αρμόδια αρχή έχει ήδη ενημερώσει τον δικαιού¬ 
χο για περιπτώσεις μη συμμόρφωσης στα έγγραφα που 
αναφέρονται στην παράγραφο 1 ή εάν η αρμόδια αρχή 
έχει ειδοποιήσει τον δικαιούχο για την πρόθεσή της να δι¬ 
ενεργήσει επιτόπιο έλεγχο ή εάν από τον επιτόπιο έλεγχο 
αποκαλυφθούν τυχόν περιπτώσεις μη συμμόρφωσης, δεν 
επιτρέπονται ανακλήσεις για τα τμήματα των εγγράφων 
που αφορούν οι περιπτώσεις μη συμμόρφωσης. 

3. Οι ανακλήσεις σύμφωνα με την παράγραφο 1 επα¬ 
ναφέρουν τους δικαιούχους στη θέση που βρίσκονταν 
πριν υποβάλουν τα εν λόγω έγγραφα ή τμήμα των εν 
λόγω εγγράφων. 

Άρθρο 44 

Ανωτέρα βία και έκτακτες 
ή εξαιρετικές περιστάσεις 

1. Ως «ανωτέρα βία» και «εξαιρετικές περιστάσεις» δύ- 
νανται να θεωρηθούν οι ακόλουθες ιδίως περιπτώσεις: 

α) θάνατος του δικαιούχου· 

β) μακροχρόνια ανικανότητα του δικαιούχου προς 
εργασία· 

γ) σοβαρή φυσική καταστροφή που προκαλεί σημα¬ 
ντική ζημιά στην εκμετάλλευση· 

δ) καταστροφή, λόγω ατυχήματος, κτιρίων της εκ¬ 
μετάλλευσης που χρησιμοποιούνται για την εκτροφή 
ζώων 

ε) επιζωοτία ή νόσος των φυτών, που πλήττει αντι- 
στοίχως ένα μέρος ή το σύνολο των ζώων ή των καλλι¬ 
εργειών του δικαιούχου, για το τρέχον έτος ενίσχυσης 

στ) απαλλοτρίωση του συνόλου ή σημαντικού τμήμα¬ 
τος της εκμετάλλευσης, εφόσον δεν ήταν προβλέψιμη 
κατά την ημέρα υποβολής της αίτησης. 

2. Εάν ο δικαιούχος δεν κατέστη δυνατόν να συμ¬ 
μορφωθεί με τα κριτήρια επιλεξιμότητας ή τις λοιπές 
υποχρεώσεις λόγω ανωτέρας βίας ή εξαιρετικών περι¬ 
στάσεων διατηρεί το δικαίωμά του να λάβει ενίσχυση 
για την έκταση ή τα ζώα που ήταν επιλέξιμα κατά τον 
χρόνο που προέκυψαν οι λόγοι ανωτέρας βίας ή οι 
εξαιρετικές περιστάσεις. 

3. Όταν η μη συμμόρφωση οφείλεται σε λόγους ανω¬ 
τέρας βίας ή σε εξαιρετικές περιστάσεις και αφορά 
πολλαπλή συμμόρφωση, δεν επιβάλλεται η αντίστοιχη 
διοικητική κύρωση σύμφωνα με το άρθρο 91 παράγρα¬ 
φος 1 του Καν. (ΕΕ) αριθ. 1306/2013. 

4. Οι περιπτώσεις ανωτέρας βίας και οι εξαιρετικές πε¬ 
ριστάσεις κοινοποιούνται εγγράφως στην αρμόδια αρχή, 
μαζί με τα σχετικά αποδεικτικά στοιχεία που κρίνονται 

ικανοποιητικά από την εν λόγω αρχή, εντός δεκαπέντε εργάσιμων ημερών από την ημέρα που ο δικαιούχος ή ο 
έλκων εξ αυτού δικαιώματα είναι σε θέση να το πράξει. 

Αρθρο 45 

Ανάκτηση αχρεωστήτως καταβληθέντων ποσών 

1. Σε περίπτωση αχρεωστήτως καταβληθείσας πληρωμής, ο δικαιούχος ενημερώνεται με εντολή ανάκτησης 
για την επιστροφή του ποσού, προσαυξημένο κατά περίπτωση, με τους τόκους. 

Οι τόκοι υπολογίζονται για το χρονικό διάστημα από την προθεσμία πληρωμής για τον δικαιούχο, που αναφέρε- 
ται στην εντολή ανάκτησης, η οποία καθορίζεται σε 60 ημέρες το πολύ, έως την επιστροφή ή την αφαίρεση των 
οφειλόμενων ποσών. Το εφαρμοστέο επιτόκιο υπολογίζεται σύμφωνα με τις διατάξεις του εθνικού δικαίου αλλά 
δεν πρέπει να είναι χαμηλότερο από εκείνο που εφαρμόζεται για την ανάκτηση ποσών βάσει εθνικών διατάξεων. 

2. Δεν ισχύει υποχρέωση επιστροφής εάν η πληρωμή οφείλεται σε σφάλμα της αρμόδιας ή άλλης αρχής, το 
οποίο δεν ήταν εύλογα δυνατόν να εντοπιστεί από τον δικαιούχο ή εάν η απόφαση (εντολή) ανάκτησης δεν 
κοινοποιήθηκε εντός δωδεκαμήνου από την πληρωμή, ακόμα κι αν το σφάλμα συνδέεται με πραγματικά στοιχεία 
που υπεισέρχονται στον υπολογισμό της σχετικής ενίσχυσης. 

Αρθρο 46 
Γενικές διατάξεις 

1. Ο Υπουργός Αγροτικής Ανάπτυξης και Τροφίμων καθορίζει με αποφάσεις του τις λεπτομέρειες εφαρμογής 
της και τροποποιεί τα παραρτήματα της παρούσας τα οποία αποτελούν αναπόσπαστο μέρος της. 

2. Ο Πρόεδρος του Ο.Π.Ε.Κ.Ε.Π.Ε. εξουσιοδοτείται να καθορίζει με εγκυκλίους του, τις λεπτομέρειες των διαδι¬ 
κασιών για την εφαρμογής της παρούσας. 

3. Η απόφαση αυτή ισχύει από το έτος ενίσχυσης 2015. 

ΠΑΡΑΡΤΗΜΑ I 

Κατανομή εθνικού ορίου στα επιμέρους καθεστώτα ενισχύσεων 


ΕΤΟΣ 

ΑΝΑΔΙΑΝΕΜΗΤΙΚΗ 
ΕΝΙΣΧΥΣΗ 
(Μέγιστο 30%) 

ΠΡΑΣΙΝΗ 

ΕΝΙΣΧΥΣΗ 

ΕΝΙΣΧΥΣΗ ΓΙΑ ΠΕΡΙΟΧΕΣ ΜΕ 
ΦΥΣΙΚΟΥΣ ΠΕΡΙΟΡΙΣΜΟΥΣ 
(Μέγιστο 5%) 

ΚΑΘΕΣΤΩΣ 
ΝΕΩΝ ΓΕΩΡΓΩΝ 
(Μέγιστο 2%) 

ΣΥΝΔΕΔΕΜΕΝΗ ΕΝΙΣΧΥΣΗ 
(με τις προϋποθέσεις του 
άρθρου 53 του Κανονισμού) 

2015 

0% 

30% 

0% 

2% 

7,36745642% 

2016 

0% 

30% 

0% 

2% 

7,81565127% 

2017 

0% 

30% 

0% 

2% 

7,98813834% 

2018 

0% 

30% 

0% 

2% 

7,98885988% 

2019 

0% 

30% 

0% 

2% 

7,98959776% 

2020 

0% 

30% 

0% 

2% 

7,98959776% 

ΠΑΡΑΡΤΗΜΑ II 

ΕΠΙΛΕΞΙΜΕΣ ΟΜΑΔΕΣ ΚΑΛΛΙΕΡΓΕΙΑΣ 2015 ΑΝΑ ΠΕΡΙΦΕΡΕΙΑ 


ΚΩΔΙΚΟΣ 

ΟΜΑΔΑ ΚΑΛΛΙΕΡΓΕΙΑΣ 

ΠΕ 1 

(ΒΟΣΚΟΤΟΠΟΙ) 

ΠΕ 2 

(ΑΡΟΣΙΜΕΣ 

ΕΚΤΑΣΕΙΣ) 

ΠΕ 3 

(ΜΟΝΙΜΕΣ 

ΚΑΛΛΙΕΡΓΕΙΕΣ) 

1 

ΣΚΛΗΡΟΣ ΣΙΤΟΣ 




2 

ΜΑΛΑΚΟΣ ΣΙΤΟΣ-ΛΟΙΠΑ ΣΙΤΗΡΑ 




3.1 

ΑΡΑΒΟΣΙΤΟΣ 




3.2 

ΑΡΑΒΟΣΙΤΟΣ ΕΝΣΙΡΩΣΗΣ 




4 

ΕΛΑΙΟΥΧΟΙ ΣΠΟΡΟΙ 




6 

ΑΓΡΑΝΑΠΑΥΣΗ 




7 

ΡΥΖΙ 




8 

ΖΩΟΤΡΟΦΕΣ 




9 

ΒΟΣΚΟΤΟΠΟΙ 




10 

ΖΑΧΑΡΟΤΕΥΤΛΑ 




11 

ΟΣΠΡΙΑ ΒΡΩΣΙΜΑ 




12 

ΒΑΜΒΑΚΙ 




13 

ΛΙΝΟΣ ΜΗ ΚΛΩΣΤΙΚΟΣ 




14 

ΛΙΝΟΣ ΚΛΩΣΤΙΚΟΣ 




15 

ΕΛΑΙΩΝΕΣ 




16 

ΕΝΕΡΓΕΙΑΚΕΣ ΚΑΛΛΙΕΡΓΕΙΕΣ 




17 

ΚΑΠΝΟΣ 




18 

ΤΟΜΑΤΑ ΒΙΟΜΗΧΑΝΙΚΗ 




19 

ΠΟΡΤΟΚΑΛΙΑ ΠΡΟΣ ΧΥΜΟΠΟΙΗΣΗ 




20.2 

ΡΟΔΑΚΙΝΙΕΣ ΜΕΤΑΠΟΙΗΣΗΣ 




21 

ΑΚΡΟΔΡΥΑ (ΚΑΡΠΟΙ ΜΕ ΚΕΛΥΦΟΣ) 




24 

ΓΕΩΜΗΛΑ 




25 

ΣΠΟΡΟΠΑΡΑΓΩΓΗ 




28 

ΑΜΠΕΛΩΝΕΣ ΓΙΑ ΠΑΡΑΓΩΓΗ ΣΤΑΦΙΔΑΣ 




29 

ΜΠΑΝΑΝΕΣ 




36.2 

ΑΜΠΕΛΩΝΕΣ ΓΙΑ ΠΑΡΑΓΩΓΗ ΟΙΝΟΥ 




36.3 

ΑΜΠΕΛΩΝΕΣ ΓΙΑ ΕΠΙΤΡΑΠΕΖΙΑ ΧΡΗΣΗ 




37 

ΕΣΠΕΡΙΔΟΕΙΔΗ 




38 

ΚΗΠΕΥΤΙΚΑ 




39 

ΚΗΠΕΥΤΙΚΑ ΥΠΟ ΚΑΛΥΨΗ 




40 

ΑΝΘΟΚΟΜΙΚΕΣ ΚΑΛΛΙΕΡΓΕΙΕΣ 




41 

ΑΡΩΜΑΤΙΚΑ ΦΥΤΑ 




45.1 

ΛΟΙΠΕΣ ΚΑΛΛΙΕΡΓΕΙΕΣ 




45.2 

ΛΟΙΠΕΣ ΔΕΝΔΡΩΔΕΙΣ ΚΑΛΛΙΕΡΓΕΙΕΣ 




45.3 

ΦΥΤΩΡΙΑ 

47 

ΧΩΡΟΙ ΕΚΤΡΟΦΗΣ ΣΑΛΙΓΚΑΡΙΩΝ 




49 

ΔΑΣΙΚΑ ΔΕΝΤΡΑ 




66 

ΠΥΡΗΝΟΚΑΡΠΑ 




67 

ΜΗΛΟΕΙΔΗ 




68 

ΣΠΑΡΡΑΓΓΙΑ 





ΠΑΡΑΡΤΗΜΑ III 


Επιλέξιμα στοιχεία περιοχών οικολογικής εστίασης καί συντελεστές μετατροπής και στάθμισης κατ' εφαρμογή ίου 

άρθρου 46 παράγραφος 3 του Κανονισμού. 


Χαρακτηριστικά στοιχείων περιοχών 

οικολογικής εστίασης 

Συντελεστής 

μετατροπής 

(ιπ/δένδρο σε π 2 ) 

Συντελεστής 

στάθμισης 

Περιοχή οικολογικής 

εστίασης 

(εάν εφαρμόζονται και 

οι δύο συντελεστές) 

Γη υπό αγρανάπαυση (ανά Ιοί 2 ) 

Δεν εφαρμόζεται 

1 

1 ιτι 2 

Χαρακτηριστικά του τοπίου: 




Δενδροστοιχία (ανά Ιιτι) 

5 

2 

10 ιτι 2 

Συστάδα δένδρων/θαμνώνες έως 0,3 εκτάρια 

(ανά Ιιτι 2 ) 

Δεν εφαρμόζεται 

1,5 

1,5 ιτι 2 

Τάφροι μέγιστου πλάτους 6 μέτρων (ανά Ιιτι) 

3 

2 

6 ΠΊ 2 

Ζώνες ανάσχεσης (ανά Ιιτι) 

6 

1,5 

9 ιη 2 

Εκτάσεις με καλλιέργειες με ικανότητα 

δέσμευσης αζώτου (ανά Ιιτι 2 ) 

Δεν εφαρμόζεται 

0,7 

0,7 ιτι 2 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 21 Ιανουάριου 2015 

Ο ΥΠΟΥΡΓΟΣ 

ΓΕΩΡΓΙΟΣ ΚΑΡΑΣΜΑΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

































